MBKS terima anugerah

KUCHING: Junior Chamber International Kuching (JCI) menyerahkan Anugerah Pembangunan Lestari JCI Malaysia kepada Majlis Bandaraya Kuching Selatan (MBKS) bagi Projek Aplikasi IPeople-Qmunity pada Sabtu.

MBKS dalam kenyataan berkata, anugerah tersebut adalah pertandingan yang dianjurkan oleh JCI Malaysia dan disertai oleh pesaing berpotensi seperti Majlis Bandaraya, syarikat, sekolah dan persatuan dari seluruh Malaysia.

Sejak dilancarkan pada tahun 2018, aplikasi ini telah menarik pendaftaran aktif dari orang ramai dan menjadi aplikasi yang boleh dipercayai untuk mengemukakan permintaan.

“Ia telah menarik pendaftaran aktif dari rakyat pada pertama kali dilancarkan dan terus menjadi begitu dan menjadi aplikasi yang boleh dipercayai untuk mengajukan permintaan.

“Selain itu, aplikasi ini juga telah digunakan sebagai salah satu aplikasi pengesanan Covid-19 di negeri ini sepanjang wabak pademik ini menular dan ia terbukti berhasil,” katanya.

Sementara itu, Datuk Bandar MBKS, Dato Wee Hong Seng mengatakan bahawa beliau gembira kerana penduduk di Kuching terus melangkah ke hadapan dengan Pelan Induk Bandar Pintar Kuching dengan menyesuaikan diri dengan perubahan dari segi penggunaan aplikasi teknologi dalam kehidupan seharian mereka.

“Saya ingin mendedikasikan anugerah ini bukan hanya kepada Kerajaan Negeri Sarawak, MBKS dan rakan-rakannya Techninier dan ARx Sdn Bhd tetapi juga kepada seluruh rakyat Kuching kerana menjadi ia sebahagian daripada perubahan trend.

“Selain itu, saya berharap agar Aplikasi IPeople-Qmunity ini akan terus menjadi pilihan masyarakat untuk tahun yang akan datang bagi memastikan permintaan mereka dipenuhi dengan betul sekali gus memperingatkan mereka untuk menjaga keselamatan mereka sendiri dalam masa wabak yang tidak menentu ini,” katanya lagi.

Oleh JEAKQLEYN YACHO

See author's posts


Lailah sasar tembusi pasaran serantau

KUALA LUMPUR: Penyedia perkhidmatan pemandu atas permintaan, Lailah, sedang mencari pelabur dinamik dan rakan korporat kerana ia merancang untuk menembusi pasaran ASEAN lain dalam masa terdekat.

Timbalan Ketua Pegawai Eksekutif Peter Raja Xavier berkata, pelabur dan rakan kongsi yang betul akan membantu syarikat melabur dalam pengiklanan serta pemasaran, pembangunan teknologi dan tenaga kerja.

Syarikat itu juga sedang mengukuhkan operasi Malaysia sebelum menembusi pasaran Indonesia dan Singapura dalam tempoh dua tahun akan datang.

“Kami menjana pembiayaan sendiri sejak daripada penubuhan sehingga sekarang dan kami sedang mencari pelabur atau rakan korporat untuk bekerjasama dalam pelan pengembangan di seluruh negara dan serantau,” katanya kepada Bernama.

Sekarang ini, Lailah menawarkan perkhidmatan di Lembah Klang serta akan memperluaskan perkhidmatannya ke Pulau Pinang dan Johor Bahru.

“Tempahan dalam talian tidak lama lagi akan tersedia pada suku ketiga tahun ini melalui aplikasi mudah alih Lailah yang sedang dibangunkan,” katanya.

Bagi memastikan kepuasan pelanggan dalam setiap perjalanan, Xavier berkata semua pemandunya akan melalui proses pemeriksaan dan latihan yang ketat bagi memastikan individu yang terbaik dan yang paling berpengalaman, menjadi pemandu mereka.

“Perlindungan insurans juga disediakan daripada saat pemandu kami memegang stering kereta pelanggan,” katanya.

Ditubuhkan pada 2015, Lailah, yang dimiliki oleh My Driver Group Sdn Bhd, menyediakan pemandu atas permintaan untuk tujuan peribadi, korporat serta komersial selain daripada perkhidmatan valet mudah alih yang berkhidmat kepada orang ramai serta syarikat.

Pelanggan hanya perlu menghubungi atau Whatsapp talian 013-4962929 dan 013-628292 untuk pertanyaan dan tempahan.

Selepas pengesahan tempahan, pelanggan boleh membayar caj melalui pindahan bank atau wang tunai.

Lailah juga menyediakan pemandu tetap untuk setiap bulan kepada pelanggan korporat.

–  Bernama

See author's posts


Jaga alam sekitar – Razaili Gapor

BELADIN: Setiap individu harus sedar akan peranan masing-masing dalam menjaga alam sekitar agar udara segar dapat dipelihara dan dinikmati dengan selesa.

Ahli Dewan Undangan Negeri (ADUN) Beting Maro, Razaili Gapor berkata, persekitaran yang kotor akan memberi impak kepada penipisan lapisan ozon seterusnya kesihatan manusia.

Beliau berkata demikian dalam Program Kesedaran Perlindungan Lapisan Ozon dan Kesejahteraan Keluarga Sempena Hari Ozon Sedunia Peringkat Negeri Sarawak, semalam.

Justeru beliau menyarankan penduduk Kampung Beladin untuk sentiasa menjaga kebersihan alam sekitar dan membuang sampah ke tempat yang di sediakan demi kesejahteraan penduduk di situ.

Melalui program ini, beliau berharap inisiatif menangani isu-isu penipisan lapisan ozon,pemanasan global dan perubahan iklim akan dapat dipertingkatkan sebagai usaha memelihara dan memulihara alam sekitar.

Selain itu, turut dimaklumi isu Kampung Beladin yang memerlukan tempat pembuangan sampah yang lebih besar berikutan jumlah penduduk di Kampung Beladin yang sangat besar.

See author's posts


Cemas sebelum mara

CHELSEA nampak cemas sebelum mengesahkan tempat ke pusingan kelima Piala FA Inggeris apabila meraih kemenangan tipis 2-1 ke atas pasukan liga bawahan Plymouth di Stamford Bridge, semalam.

Plymouth yang beraksi dalam Liga 1 membuat kejutan apabila memperoleh gol pembukaan hanya selepas sembilan minit permainan hasil jaringan Macaulay Gillesphey.

Chelsea yang turun tanpa pengurus, Thomas Tuchel yang disahkan positif Covid-19 beberapa jam sebelum aksi, jelas terpaksa bermandi peluh bagi menamatkan kelebihan lawan dan terpaksa menunggu hingga minit ke-41 bagi menyamakan kedudukan menerusi tonggak pertahanan, Cesar Azpilicueta.

Marcos Alonso kemudian menyelamatkan maruah The Blues dengan meledak gol kemenangan pada masa tambahan apabila kedudukan 1-1 terikat selepas 90 minit permainan.

Sementara itu, West Ham United turut bergelut sebelum meraih kemenangan ke atas Kidderminster 2-1 di Stadium Aggborough dengan perlawanan juga berlangsung lebih 120 minit.

Alex Penny mencipta kejutan buat Kidderminster apabila meledak gol pembukaan pada minit ke-19 dan menyaksikan West Ham bergelut mencari gol penyamaan.

Ketika West Ham hampir mengalami detik memalukan, Declan Rice muncul penyelamat apabila meledak gol penyamaan pada masa kecederaan untuk mengheret perlawanan ke masa tambahan.

West Ham sekali lagi bernasib baik pada penghujung perlawanan apabila Jarrod Bowen meledak gol kemenangan dan membawa pasukannya ke pusingan kelima

Manakala Manchester City bangkit daripada permulaan hambar dengan dua gol Riyad Mahrez membantu mereka mengatasi kelab Divisyen Dua Fulham 4-1 di Stadium Etihad.

Kelab Liga Kejuaraan itu mendahului permainan menerusi Fabio Carvalho seawal minit keempat sebelum Ilkay Gundogan menyamakan kedudukan dua minit kemudian untuk pendahulu Liga Perdana Inggeris itu, hasil umpanan Mahrez.

Carvalho, 19, yang hampir menyertai Liverpool pada hari terakhir jendela perpindahan, menyudahkan gerakan sempurna pelawat tetapi skuad kendalian Marco Silva gagal mengekalkan kelebihan itu.

City mendahului permainan pada minit ke-13 apabila John Stones menanduk masuk bola sepakan sudut Kevin De Bruyne untuk gol keduanya musim ini.

Selepas rehat, City memastikan kemenangan menerusi Mahrez yang menyempurnakan sepakan penalti minit ke-53 apabila Jack Grealish dijatuhkan.

Tiga minit kemudian, De Bruyne sekali lagi membuat umpanan dan kali ini ia disempurnakan Mahrez untuk gol keduanya dan keempat buat City.

“Ia pertembungan tipikal Piala FA. Mereka bermula lebih baik, menjaringkan gol terlebih dulu. Saya gembira kami pantas menjaringkan gol dan mendahului.

“Secara keseluruhan ia perlawanan yang baik dan kami mengawalnya. Piala FA amat penting untuk semua orang di Man City, terutama pemain-pemain. Saya harap kami mara ke final,” kata pemain tengah City Fernandinho.-AFP

See author's posts


JAPEN Miri terima sumbangan

ADUM LIU

MIRI: Jabatan Penerangan Malaysia (JAPEN) Miri terima
sumbangan 300 keping penutup mulut dan hidung daripada Setiausaha Pakatan
Harapan Sarawak.

Senator Alan Ling ketika dihubungi
semalam berkata, JAPEN sebuah badan penting untuk menyampai maklumat terkini
kepada masyarakat mengenai dasar nasional untuk meningkatkan pemahaman orang.

Katanya, kemajuan pesat arus teknologi
maklumat, peranan JAPEN lebih berat dan mencabar untuk menyebarkan berita yang
sah melalui kandungan digital di media sosial yang tersedia dengan memerlukan
inovasi dan kreativiti serta kandungan lebih menarik.

Walaupun pejabat JAPEN tidak beroperasi
seperti biasa, namun petugas mereka turun padang mengedar poster dan membuat
pengumuman dari daerah ke daerah tentang Perintah Kawalan Pergerakan (PKP) yang
harus dipatuhi.

“Saya berpeluang dekati JAPEN
dalam dua tahun terakhir dan tugas mereka sangat profesional dalam menjalankan
tugas sebagai salah satu agensi berita.

“Walaupun kini kita dalam tugas
berbeza dan pemerintahan yang berbeza tetapi sangat yakin mereka akan terus
bersikap tidak berat sebelah dalam menjalankan tugas yang ditentukan demi
kepentingan semua pihak,” jelasnya lagi.

Tambahnya, walaupun beliau tidak berada
dalam pemerintahan (kerajaan sekarang), bahawa beliau akan terus menjaga
hubungan baik bersama semua pihak JAPEN.

“Sebagai megeratkan hubungan dan
penghargaan terhadap tugas JAPEN, saya sangat gembira telah menyumbangkan 300
keping penutup mulut dan hidung,” jelasnya lagi.

Justeru, nasihat kepada
orang ramai agar berwaspada tentang kesahihan berita dan kongsikan berita palsu
bagi mengelakkan perkara buruk berlaku.

See author's posts


Seawal pagi naik bukit

LIMBANG: Isu berhubung pencapaian internet di Daerah Limbang dan Lawas merupakan perkara yang paling hangat diperkata dalam laman-laman media sosial.

Malahan kisah tular seorang ayah yang berkorban menjadikan lori sebagai kelas bergerak, seorang pelajar pula sanggup menunggang motosikalnya meredah bukit berbatu, rosak dan berlubang setinggi dua kilometer untuk mencari capaian internet demi menyiapkan tugasan yang diberikan adalah sebahagian kecil kepayahan dalam mengakses kemudahan internet ini.

Golongan pelajar dan ibu bapa di Limbang ini terpaksa mencari capaian internet seawal pagi ke bukit berhampiran untuk memastikan tugasan dapat dihantar selain bimbang tercicir kelas dalam talian.

“Bukan rekaan semata mata, masalah (ketiadaan internet) dapat dilihat sendiri.

“Inilah usaha yang sudah dilakukan (naik bukit) meredah jalan berbatu, licin dan berlubang untuk mencari capaian internet,” kata seorang pelajar, Muhammad Adlan yang berkongsi kepayahan ketiadaan internet yang dimuatnaik melalui laman sosial Facebooknya baru-baru ini.

Menerusi ciapannya Muhammad Adlan yang merupakan pelajar sebuah institut latihan perindustrian Miri menambah sebagai pelajar di pedalaman tiada alasan untuk tidak belajar walapun berdepan masalah ketiadaan internet.

“Pagi pagi bangun awal untuk mencari capaian internet.

“Sebagai pelajar memang tidak dapat lari dari tanggungjawab bukan hanya baring dan duduk di rumah menunggu internet depan mata,lebih-lebih lagi untuk menyiapkan tugasan,” katanya lagi.

Beliau turut mendedahkan kepayahan untuk mencari capaian internet terutama ketika cuaca hujan yang menyebabkan jalan berbatu di bukit terbabit licin dan merbahaya.

Katanya lagi pendedahan mengenai kepayahan mereka di pedalaman berikutan ketiadaan internet bukan untuk menyalahkan mana-mana pihak sebaliknya mahu tindakan segera diambil mengatasi masalah itu.

Selain Muhammad Adlan, beberapa penduduk di kawasan Ulak turut mengambil inisiatif sama dengan naik ke bukit untuk menghubungi ahli keluarga mahupun mencari capaian internet bagi urusan seharian.

Sementara itu, keadaan serupa dialami penduduk di Daerah Lawas yang berdepan dugaan berat apabila capaian internet sukar dicapai bagi berbagai urusan atas talian.

Akses hanya dapat diperoleh dikawasan pusat bandar di Lawas.

Ini memaksa mereka di kawasan Trusan, Jalan Punang, Jalan Merapok termasuk skim kampung Banting yang kurang dua Kilometer daripada pusat bandar terpaksa pergi ke kawasan pasar untuk mendapatkan akses internet.

Sekarang banyak tawaran pemasangan alat untuk meningkat capaian internet ditawarkan premis menjual alatan telekomunikasi tetapi semuanya hanya menambah beban kewangan untuk perkhidmatan yang tidak seperti dipromosikan.

Sememangnya amat sukar untuk aktiviti mesyuarat melalui aplikasi ‘zoom meeting’ di luar kawasan Bandar Limbang mahupun Lawas.

Oleh ADENG EDRUS

See author's posts


Liek Hou berlatih bersama pemain kebangsaan

KUALA LUMPUR: Persatuan Badminton Malaysia (BAM) tidak mempunyai halangan membenarkan jaguh perseorangan badminton para negara, Cheah Liek Hou menjalani latihan bersama pemain kebangsaan sebagai persediaan menghadapi Sukan Paralimpik Tokyo, tahun depan.

Setiausaha Agung BAM, Datuk Kenny Goh berkata, badan induk itu bersedia menunaikan impian Liek Hou “beradu kekuatan” di samping atlet normal dalam usaha mengukur tahap kemampuan sebenar dirinya.

Tambahan pula katanya, Liek Hou menunjukkan perkembangan positif sejak kembali berlatih di bawah bimbingan legenda badminton negara, Rashid Sidek bermula Jun lepas.

“Kita tiada masalah dengan hasrat beliau itu, cuma nak pastikan perkara ini dirancang secara rapi supaya dapat memberi keputusan menang-menang,” katanya kepada pemberita selepas mesyuarat jawatankuasa kerja sukan olahraga para dan badminton para bersama Majlis Sukan Negara (MSN), semalam.

Liek Hou yang melakar beberapa kejayaan termasuk menjuarai kategori SU5 (kecacatan anggota bahagian atas) di Kejohanan Badminton Para Antarabangsa Brazil dan Peru 2020 diletakkan sebagai prospek pingat emas negara di Tokyo.

Menurut Kenny, beberapa pemain lagi turut diletakkan sasaran membawa pulang pingat pada acara yang julung kali dipertandingkan di temasya sukan terbesar dunia itu.

“Kita sasar Liek Hou sebagai prospek emas di Paralimpik nanti.

“Berdasarkan analisis, kita telah kenal pasti kelemahan dan kekurangan beliau bersama barisan pemain lain dan kita akan berusaha untuk merapatkan jurang kelemahan itu,” katanya.

Temasya Sukan Paralimpik 2020 yang dijadualkan dari 25 Ogos hingga 6 September tahun ini ditunda ke 24 Ogos hingga 5 September 2021 susulan pandemik Covid-19. -Bernama

See author's posts


Program pertama SIA kini dibuka

KUCHING: Permohonan kini dibuka untuk kumpulan pertama Program Social Impact Accelerator (SIA) yang diatur selaras dengan misi Kerajaan Sarawak untuk meningkatkan jumlah perusahaan sosial yang berjaya dan mempromosikan inovasi digital dan keusahawanan di negeri ini.

Tabung Ekonomi Gagasan Anak Sarawak (TEGAS) akan bekerjasama rapat dengan rakan strategik mereka, Youth Trust Foundation (myHarapan) dan Sarawak Multimedia Authority (SMA) untuk program ini.

“Kami gembira dapat bergabung dengan TEGAS dan berusaha mewujudkan ekosistem keusahawanan sosial yang rancak di Sarawak.

“Kami yakin perusahaan sosial tempatan akan memberikan impak yang baik kepada Sarawak dan seterusnya,” kata Ketua Pegawai Eksekutif myHarapan, Nurfarini Daing.

SIA adalah program enam bulan bertujuan mempercepat pertumbuhan perusahaan sosial peringkat awal (SE) berpusat di Sarawak agar dapat memberikan kesan yang baik dan berkesan kepada Sarawak dan seterusnya.

SE yang dipilih untuk SIA akan menikmati bimbingan dan bimbingan oleh usahawan berpengalaman dan pakar industri, akses kepada geran dan pembiayaan, akses ke SMA-TEGAS Digital Innovation Hub (KCH, BTU, MYY) dan Escape by Etiqa Innovation Hub (KL) serta akses ke rangkaian Ekosistem Digital Sarawak (SDE).

Program ini disokong oleh SMA dan merupakan salah satu program utama dalam SDE.

TEGAS juga bekerjasama dengan SMA dalam mengendalikan Hab Inovasi Digital (DIH) SMA-TEGAS di Kuching, Miri dan Bintulu.

DIH berfungsi sebagai platform inklusif untuk menyokong dan memperkasakan syarikat permulaan dan perusahaan sosial peringkat awal di Sarawak.

Dibiayai oleh SMA dan dikendalikan oleh TEGAS, DIH menawarkan akses ke ruang kerja yang berpatutan, pendidikan keusahawanan dan program percepatan usaha serta akses ke SDE.

“Kerajaan Sarawak melalui SMA-TEGAS Digital Innovation Hub menawarkan pas kerja sama 3 bulan PERCUMA dalam usaha membantu syarikat permulaan dan perusahaan sosial Sarawak yang terjejas oleh wabak Covid-19 ketika ini. Kami juga menawarkan sokongan kepada pengusaha secara berkala melalui webinar percuma, program peningkatan kapasiti dalam talian, dan pemecut digital,” kata ketua TEGAS, Datu Haji Len Talif Salleh, yang juga Menteri Muda Perancangan Bandar, Pentadbiran Tanah dan Alam Sekitar.

Dia juga menjelaskan bahawa di bawah Strategi Ekonomi Digital Sarawak 2018 hingga 2025 (Inovasi dan Keusahawanan Digital: Tindakan 37), kerajaan Sarawak melalui SMA akan mewujudkan satu pusat inovasi di setiap bahagian dan memudahkan yang lain iaitu sektor swasta, universiti, dan masyarakat tempatan.

SIA terbuka untuk perusahaan sosial yang berpusat di Sarawak dengan sekurang-kurangnya 51 peratus pegangan saham Sarawak, beroperasi sekurang-kurangnya enam bulan dan tidak lebih dari tiga tahun dengan bukti daya tarikan pasaran dalam bentuk pendapatan atau pemerolehan pelanggan.

Untuk memohon, lawati http://bit.ly/SIAB2020.

Oleh Nur Ain Otsman

See author's posts


Penemuan Mayat: Polis Bintawa minta pihak hilang ahli keluarga tampil ke balai

KUCHING: Mayat seorang lelaki tidak beridentiti ditemui di perhentian bas Jalan Utama Bintawa Kuching.

Penemuan mayat dalam keadaan tertiarap di atas bangku perhentian bas itu dilaporkan oleh orang awam kepada pihak polis sekitar 7.00 pagi, semalam.

Timbalan Ketua Polis Daerah Kuching, Supt Merbin Lisa berkata, tiada sebarang dokumen pengenalan diri ditemui pada si mati.

“Si mati dalam lingkungan umur 40 hingga 50 tahun dengan ketinggian 165cm berpakaian seluar pendek berwarna coklat ketika ditemui dalam keadaan tertiarap.

“Hasil siasatan dijalankan pihak polis di lokasi kejadian mendapati tiada sebarang unsur kekerasan pergelutan atau pebuatan jenayah pada badan si mati,” ujarnya.

Mayat lelaki itu kemudian dibawa oleh polis ke Jabatan Forensik Hospital Umum Sarawak (HUS) untuk tindakan lanjut.

Merbin justeru menasihatkan orang ramai yang kehilangan ahli keluarga untuk menghubungi Ibu Pejabat Polis Daerah Kuching di talian 082-244444 atau Sgt Mejar Siti Mariam 016-4461345 untuk pengesahan dan mengenal pasti mayat tersebut yang kini ditempatkan di rumah mayat HUS.

Kes diklasifikasikan sebagai mati mengejut.

Oleh Connie Chieng

See author's posts


PETRONAS perlu patuhi MA63

KUCHING: Setiausaha Agung Parti Bersatu Rakyat Sarawak (SUPP), Datuk Sebastian Ting berkata, syarikat minyak negara, Petroliam Nasional Berhad (PETRONAS) mesti mematuhi dan menghormati Perjanjian Malaysia 1963 atau MA63 dan kepentingan Sarawak.

Ting berkata, sekiranya laporan bahawa Ketua Eksekutif Petronas, Tan Sri Wan Zulkiflee Wan Ariffin yang mengundur baru-baru ini tidak bersetuju dengan pembayaran yang lebih kepada Sarawak dan kenyataan Wan Zulkiflee bahawa Sarawak tidak memiliki kompetensi undang-undang untuk memungut cukai penjualan produk petroleum.,maka keputusan kerajaan Gabungan Parti Sarawak (GPS) untuk menyokong Perdana Menteri adalah tepat sekali.

“Rakyat Sarawak boleh membuat perbezaan di antara Muhyiddin dan bekas Perdana Menteri Tun Dr. Mahathir Mohamad yang telah memimpin negara selama 22 tahun dan 22 bulan dan melihat siapa yang lebih pentingkan hak orang Sarawak dan mementingkan MA63.

“PETRONAS juga mengambil tindakan undang-undang iaitu meminta Mahkamah Persekutuan membuat pengisytiharan di bawah Akta Pembangunan Petroleum 1974 (PDA) menunjukkan betapa terdesak untuk bergantung kepada sumber minyak dan gas Sarawak sebelum Pilihan Raya Umum (PRU) ke-14.

“Seperti yang diketahui, PETRONAS hanya melapor laporan lanjut kepada Tun Dr. Mahathir dan tanpa kebenaran PETRONAS tidak akan berani mengambil tindakan tersebut,” kata Ting.

Beliau berkata, menurut laporan berita, pihak PETRONAS masih cuba untuk memujuk Perdana Menteri supaya bersetuju untuk membatalkan bayaran cukai tambahan minyak yang lebih kepada Sarawak.

“Mahkamah Tingggi Kuching telah memutuskan bahawa Dewan Undangan Negeri dan Kerajaan Sarawak berhak menggubal Ordinan Cukai Jualan Negeri berdasarkan Perlembagaan Malaysia dan MA63 dan Inter-Governmental Committee (IGC) Report.

“Oleh itu,pihak tersebut sepatutnya harus menyedari dan menghormati kuasa Sarawak dan keputusan mahkamah,” jelas Ting.

Ting berkata, PETRONAS tidak boleh menolak atau tidak mengakui MA63 sebagai satu perjanjian antarbangsa yang tidak boleh dipinda atau digubal tanpa persetujuan semua pihak termasuk Kerajaan British dan Singapura.

“Ini harus dilaksanakan dengan sepenuhnya mengikut surat, niat dan semangatnya dan ia harus dianggap sebagai rakan setaraf.

“SUPP berpegang teguh bahawa Akta Pembangunan Petroleum 1974 dan Akta Laut Wilayah 2012 ‘tidak relevan’ di Sarawak kerana akta di atas.tidak pernah diluluskan di peringkat badan perundangan negeri, seperti yang termaktub dalam Perlembagaan Persekutuan.

“Petroleum Development Act of 1974 dan Territorial Waters Act of 2012 tidak dirunding dengan Sarawak atau dibincang dan disahkan di Parlimen Sarawak sebelum ia diluluskan oleh Kongres.

“Oleh itu, bagi rakyat Sarawak umum, kedua-dua undang-undang ini sebenarnya tidak dapat sah di Sarawak,” jelas Ting.

Ting berkata, Sarawak mempunyai kewangan yang lebih banyak untuk urusan pentadbiran negeri dengan lebih baik dan juga berkeyakinan untuk mengurus industri minyak dan gas di tanah Sarawak tanpa PETRONAS.

“Rakyat Sarawak percaya PETRONAS memahami bahawa Sarawak dan Sabah memainkan peranan yang sangat penting kepada ekonomi negara dan juga menerajui pembangunan negara masing-masing.

“Oleh itu, PETRONAS harus menghormati hak dan kepentingan Sarawak dan Sabah,” tambah Ting.

Oleh Connie Chieng

See author's posts


Buaya muncul di Sungai Tiris, Bekenu

BEKENU: Penduduk di zon Tiris di sini dinasihatkan supaya berwaspada apabila menjalankan aktiviti di sungai ekoran kemunculan seekor buaya di Sungai Tiris pagi tadi.

Salah seorang penduduk di Kampung Masjid Tiris dikenali sebagai Alias, 50-an yang kongsikan cerita kepada Utusan Sarawak berkata, buaya itu dilihat dengan jelas di tebing sungai.

Katanya, keadaan tebingan sungai sudah agak luas dibersihkan penduduk kampung dan orang ramai perlu lebih berhati-hati terutama bila berlaku banjir kilat yang boleh melimpahkan air ke tebing, sekali gus juga membolehkan buaya bergerak.

“Setakat ini buaya tersebut tidak kelihatan ganas tetapi beringat-ingatlah bila berada di tebingan sungai.

“Belum dengar lagi buaya di sini menganggu ternakan penduduk kampung,” katanya.

Utusan Sarawak difahamkan zon ini mempunyai enam kampung iaitu Kampung Tunah, Sebalik, Pintasan, Masjid, Lubok Buinih, Kepayang dan rumah panjang Tr. Albion Tiris.

Sebelum tahun 2000 belum ada Jalan Persisiran Pantai Miri-Bintulu, tetapi Sungai Tiris yang bersambung ke Sungai Sibuti merupakan jalan pengangkutan utama penduduk untuk ke pekan Bekenu.

Oleh Adum Liu

See author's posts


Zon BIMP-EAGA, lokasi strategik Pelabuhan Laut Dalam Lawas

PENERANGAN… Datuk Dr. Sabirin Jaafar mempunyai kepakaran dalam maritim memberi taklimat kepada Dato Henry Sum Agong semasa pengambilan data menggunakan kapal MV Sabik milik JLM di Lawas.

LAWAS: Kajian awal Institut Marin Malaysia (MIMA) mendapati lokasi cadangan Pelabuhan Laut Dalam Lawas terletak di zon ekonomi yang aktif dalam rantau Kawasan Pertumbuhan ASEAN Timur-Brunei Darussalam-Indonesia-Malaysia-Filipina (BIMP-EAGA).

Lokasi cadangan pelabuhan laut dalam berkenaan terletak di perairan Pulau Sari, Kuala Lawas yang terlindung oleh Teluk Brunei.

Ketua Pengarah MIMA, Datuk Dr. Sabirin Jaafar memberitahu hasil kajian awal mendapati Pelabuhan Lawas memiliki kedalaman semula jadi yang sesuai dan pada kedudukan geografi yang strategik.

Kedalaman maksima yang direkodkan ialah 24 meter, manakala kedalaman di kawasan pesisir Pulau Sari sekitar 10 hingga 12 meter. Kajian ini meliputi berbagai aspek seperti geografi, ekonomi dan unjuran masa hadapan.

Sabirin turut menyentuh mengenai kedudukan Lawas yang hampir dengan ibu negara baharu Indonesia di Nusantara, Kalimatan.

Ini memberi kelebihan kepada potensi Lawas sebagai hab perdagangan dengan ibu negara baharu Indonesia di Nusantara Kalimantan dan kawasan serantau seperti Brunei, Wilayah Persekutuan Labuan dan Filipina.

Pada masa sama, MIMA kini dalam membuat kajian secara menyeluruh pelabuhan seluruh Malaysia melibatkan alam sekitar, unjuran ekonomi dan sebagainya yang turut melibatkan Pelabuhan Laut Dalam Lawas.

Sabirin juga optimis bahawa Pelabuhan Lawas mempunyai masa depan yang amat baik dan pihaknya bersama agensi lain berkaitan akan terus menjalankan kajian mendalam meliputi segala aspek yang penting.

Selain itu, faktor aktiviti petro-kimia di kawasan Pulau Sari juga dilihat amat sesuai dengan pembangunan Pelabuhan Lawas bagi menyokong sektor ekonomi berkaitan perdagangan antarabangsa.

Terdahulu, Sabirin bersama Timbalan Menteri Pengangkutan, Dato Henry Sum Agong dan Jabatan Laut Malaysia (JLM) melakukan pelayaran untuk kajian awal menggunakan kapal MV Sabik milik JLM yang berpengkalan di Wilayah Persekutuan Labuan.

Oleh ADENG EDRUS

See author's posts


USAH TERLALU SELESA

PENGURUS Sarawak United, Abang Suhordie Abang Zaini mengingatkan pemainnya agar tidak terlalu selesa dan terbuai dengan kecemerlangan yang dikecapi  dalam saingan Liga Premier 2021 setakat ini.

Sarawak United ketika ini memimpin carta liga dengan 16 mata hasil daripada lima kemenangan dan sekali seri, namun beliau menegaskan belum masanya untuk para pemain mendabik dada kerana perjalanan musim ini masih terlalu jauh dan bukan mudah buat mana-mana pasukan kekal konsisten sehingga penghujung musim.

“Lupakan kemenangan lalu, saya berharap semua pemain akan kekal fokus dalam misi meneruskan momentum kemenangan dan mencari tiga mata penuh pada perlawanan seterusnya.

“Sememangnya saya gembira dengan permulaan positif ini tetapi tidak mahu ia membuatkan kami terleka sedangkan masih banyak lagi perlawanan yang bakal ditempuhi lebih-lebih lagi apabila jadual perlawanan semakin padat kerana situasi itu pasti akan menguji kami,” katanya kepada Utusan Sarawak semalam.

Justeru, Abang Suhordie mahu pemainnya melupakan episod kemenangan besar 7-1 yang dicatat ke atas Skuad Projek FAM-MSN tempoh hari dan seterusnya memberi fokus utama melakukan persiapan perlawanan ketujuh mereka di laman sendiri menentang PDRM FC Jumaat ini di Stadium Hang Jebat Melaka.

“Saya tidak menjangkakan keputusan yang besar tempoh hari kerana sebelum perlawanan menentang Sarawak United, skuad muda negara itu memberi tentangan yang kuat terutamanya menentang Kuching City FC yang berkesudahan 2-2 dan kita tetap menghormati mereka.

” Projek FAM-MSN tetap memberi tentangan sengit kepada kami. Walaupun berjaya mencipta tujuh gol dalam perlawanan itu namun yang penting ialah kami mahu sentiasa bersikap merendah diri dan melihat ke depan untuk persiapan perlawanan seterusnya sekali gus menjadi sebagai sebuah pasukan yang konsisten sepanjang musim saingan Liga Premier,” ujarnya.

Pada masa sama, beliau amat tertarik dengan komitmen tinggi yang ditampilkan oleh penyerang import dari Nigeria, Uche Agba yang kini mendahului senarai penjaring Liga Premier setelah berjaya menjaringkan lapan gol daripada enam perlawanan.

Bekas pemain PDRM FA itu terbukti menyinar bersama pasukan bimbingan E Elavarasan apabila menjaringkan empat gol dalam perlawanan menentang Skuad FAM-MSN hujung minggu lepas.

“Saya tidak menyangka Uche Agba berjaya meledakkan empat gol dalam perlawanan itu, biarpun seperti yang diketahui umum ibu kesayangannya telah meninggal dunia baru-baru. Dan saya amat khuatir dengan emosi dia akan terganggu pada aksi malam itu,” tegasnya.

Buat masa ini, Agba mendahului senarai penjaring di Liga Premier, dengan pemain terdekat yang mampu mencabar kedudukannya ialah pemain Negeri Sembilan FC, Alain Akono, Fernando Rodriquez dari JDT II, dan George Attram dari Selangor II yang kini menjaringkan lima gol.

Oleh ADI SAFARMAN

See author's posts


Skuad takraw masih menunggu

SKUAD sepak takraw Sukan Malaysia (SUKMA) Sarawak kini masih lagi menunggu arahan untuk kembali menyambung sesi latihan seperti biasa.

Pengurus Pasukan, Abdul Hamid Sulaiman memberitahu, setakat ini pihaknya masih belum menerima sebarang perkeliling daripada pihak Majlis Sukan Negeri Sarawak (MSNS).

Tegasnya, sebab itu belum dapat memberi bayangan tarikh untuk pemain kembali menyambung latihan seperti sedia kala.

“Buat masa ini masih menunggu arahan daripada pihak MSNS untuk pemain kembali ke gelanggang menjalani latihan,” ujar beliau ketika mengulas mengenai perkara itu semalam.

Sambil mengakui perancangan awal pihaknya cuba menyambung latihan membabitkan para pemain sama ada awal Ogos ataupun September.

“Latihan pemain sudahpun berlangsung sebelum ini yang dijalankan di Stadium Tertutup Miri.

“Bagaimanapun, disebabkan pelaksanaan Perintah Kawalan Pergerakan (PKP) bermula 18 Mac lalu, ia tertangguh sehingga kini,” tambah beliau lagi.

See author's posts


Jualan Murah Keluarga Malaysia Mukah dapat sambutan

AMAT MENGGALAKKAN… Keadaan Program PJKM di pasar raya tersebut baru-baru ini.

MUKAH: Program Jualan Murah Keluarga Malaysia (PJMKM)  yang diadakan di sini baru-baru ini mendapat sambutan yang amat menggalakkan daripada penduduk tempatan.

Jualan sehari  itu berlangsung di ruang niaga premis 101 Superman Speedmart Sdn Bhd pada 20 Ogos dari 10.00 pagi hingga 4.00 petang.

Ia adalah anjuran Pejabat Perdagangan Dalam Negeri dan Hal Ehwal Pengguna Negeri Cawangan Mukah (KPDNHEP Mukah) dengan kerjasama agensi-agensi dari Majlis Daerah Dalat Mukah(MDDM) dan Jabatan Penerangan Malaysia Mukah (JAPEN) serta rakan strategik 101 Superman.

Menurut Ketua Cawangan KPDNHEP Mukah, Salihin Den, daripada maklum balas kebanyakan meminta program itu akan terus dilaksanakan secara berkala.

“Sambutan pengguna dan peniaga di lokasi PJMKM di Mukah amat menggalakkan di mana peluang untuk berjimat membeli barang  keperluan harian pada harga murah sehingga 20 peratus lebih murah dari harga  pasaran dimanfaatkan sepenuhnya oleh penduduk setempat. Ia diakui sedikit sebanyak dapat meringankan bebanan kos sara hidup rakyat dalam situasi sekarang ini,” ujarnya.

Justeru, beliau menggalakkan orang ramai di kawasan Mukah untuk merebut peluang ini dalam merancang pembelian keperluan rumah dan seterusnya berjimat dari tawaran yang diberikan.

Pada masa sama, Salihin  turut mengingatkan kepada semua peniaga agar sentiasa beretika  mematuhi peraturan dan undang-undang yang ditetapkan kerajaan.

“Pegawai Penguat Kuasa KPDNHEP Mukah akan terus melaksanakan pemantauan dan pemeriksaaan bagi memastikan bekalan sentiasa stabil dan mencukupi untuk memenuhi keperluan orang ramai dari semua lapisan rakyat. Untuk sebarang pertanyaan lanjut dan aduan, orang ramai boleh menyalurkan ke talian WhatsApp di 019-279 4317, aplikasi ez-Adu, e-mel ke e-aduan@kpdnhep.gov.my atau hadir sendiri ke Pejabat ini,” tambah Salihin lagi.

PJMKM menawarkan pilihan kepada pengguna untuk mendapatkan pelbagai barangan keperluan harian dengan harga berpatutan yang lebih murah antaranya ayam, telur, ikan, minyak masak, gula,tepung, beras, dan barangan keperluan rumah terpilih.

See author's posts


Kerjasama tinjau R&D dalam produk, perkhidmatan baharu

TANDATANGANI PERJANJIAN… Songsuda Panich, Sasha Nordin dan Choy Hong Yang menandatanganiperjanjian pembekalan dan kerjasama dengan Acquest Healthcare Stem Cell Research and Development Co. Ltd.

BANGKOK: Malaysian Genomics Resource Centre Bhd (Malaysian Genomics), pakar genomik dan biofarmaseutikal terkemuka, bekerjasama dengan rakan kongsinya dari Thailand untuk meninjau peluang penyelidikan dan pembangunan (R&D) dalam produk dan perkhidmatan baharu.

Semalam, Malaysian Genomics mengumumkan siri kerjasama untuk meningkatkan asas pelanggannya di Thailand.

Kumpulan itu menandatangani perjanjian pembekalan dan kerjasama dengan Acquest Healthcare Stem Cell Research and Development Co. Ltd, penyedia pelbagai terapi sel kepada hospital, doktor pakar dan pesakit di Thailand untuk menghasilkan sel T CAR untuk bekalan kepada pelanggan Acquest.\

Malaysian Genomics turut menandatangani perjanjian pembekalan dan kerjasama dengan Salus Holdings Co. Ltd., pakar dalam saringan kesihatan menggunakan sains dan teknologi untuk pengesanan penyakit awal dan menguruskan program intervensi gaya hidup yang berpangkalan di Bangkok membekalkan produk dan perkhidmatan biofarmaseutikal dan genomik kepada pelanggan Salus.

Kumpulan itu menandatangani surat niat dengan pakar estetik dan kesihatan, Marine Group Co. Ltd. dan Salus dalam penyelidikan bersama dalam penggunaan ujian saringan genetik dan produk kosmetik yang dirumuskan mengandungi ramuan terapi sel tertentu untuk penjanaan semula kulit dan rambut pesakit.

Duta Besar Malaysia ke Thailand, Datuk Jojie Samuel dan Pesuruhjaya Perdagangan Perbadanan Pembangunan Perdagangan Luar Malaysia (MATRADE) Bangkok, Mohamed Hafiz Md Shariff menghadiri majlis menandatangani perjanjian tersebut.

Ketua Pegawai Eksekutif Malaysian Genomics, Sasha Nordin berkata, kerjasama itu adalah sebahagian daripada strateginya untuk mengembangkan asas pelanggan melalui kerjasama dengan rakan kongsi perniagaan yang mempunyai kedudukan kukuh dalam segmen pasaran masing-masing.

“Kami menantikan hubungan yang membuahkan hasil dengan rakan kongsi kami di Thailand,” kata beliau.

Ketua Pegawai Eksekutif Acquest, Dr Roland Neff berkata, kerjasama itu adalah langkah pertama berikutan kedua-dua pihak meneroka kemungkinan menjalankan R&D bersama yang boleh menghasilkan produk dan perkhidmatan baharu boleh dikomersialkan.

“Kami mempunyai makmal klinikal terkini di Bangkok dan juga kemudahan kultur sel manusia yang khusus milik persendirian terbesar di negara ini,” kata beliau.

Ketua Pegawai Eksekutif Salus, Low Giin Lan berharap kerjasama dengan Malaysian Genomics akan memanfaatkan pengetahuan dan kepakaran genetik untuk menawarkan lebih banyak produk dan perkhidmatan.

“Di Salus, kami menggunakan sains dan teknologi untuk menyediakan perkhidmatan pengesanan penyakit, pencegahan dan peningkatan jangka hayat.”

“Kerjasama strategik itu mengekalkan nilai teras inovasi bersama kami untuk menawarkan teknologi baharu kepada pelanggan kami,” kata beliau. – Bernama

See author's posts


Sukarelawan bergabung

KUCHING: Fenomena banjir yang melanda beberapa bahagian di Sarawak memberi impak mendalam kepada mangsa banjir.

Berdepan dengan pasca banjir, Program Agihan Tambok Kongsi Rezeki sekitar daerah Padawan dan Kuching yang dianjurkan oleh Persatuan Sukarelawan Jalanan Sarawak telah dilaksanakan baru-baru ini.

Agihan pasca banjir ini berupa keperluan asas seperti makanan dalam tin, mee segera, roti kering, selimut dan keperluan khas seperti lampin pakai buang dewasa serta bayi.

Sukarelawan yang berbilang bangsa, agama dan usia bergabung tenaga memastikan agar lebih 200 pek Tambok Kongsi Rezeki sampai terus kepada mangsa banjir dan juga Jawatankuasa Kemajuan dan Keselamatan Kampung (JKKK).

Sumbangan tersebut diterima daripada masyarakat prihatin yang bernaung di bawah Sukarelawan Jalanan Sarawak termasuk yang berada di Semenanjung Malaysia dan Singapura.

Pengerusi program, Suria Adenan berkata, mereka bergerak seawal 11.00 pagi dengan menggunakan kenderaan pacuan empat roda terus ke kawasan Padawan iaitu Kampung Simpok yang mana sumbangan tersebut telah diserahkan kepada pihak JKKK Simpok.

Seterusnya, agihan diteruskan ke Kampung Garung yang mana seramai tujuh isi rumah terjejas teruk. Ujarnya, di kampung tersebut, sukarelawan menyantuni seorang nenek berusia 63 tahun bersama anak perempuannya, masih trauma dengan insiden tanah runtuh yang mengakibatkan runtuhan dinding rumah kesan daripada hujan lebat sebelum ini.

“Nenek Nona Budis bersama anak perempuan serta tiga cucu beliau selamat dalam insiden tersebut dan kesan runtuhan dinding dan tanah masih kelihatan di rumah beliau,”cerita Suria.

Menurutnya lagi, agihan seterusnya disampaikan kepada wakil Ketua Kampung Karu Padawan khas untuk mangsa banjir di kampung tersebut.

“Usai itu, konvoi digerakkan ke Kampung Kudei, Jalan Pisang Kuching yang mana kawasan ini juga turut menerima tempias berikutan fenomena air pasang yang luar biasa. Sukarelawan menyerah sendiri agihan terus kepada penduduk yang masih giat membersih rumah serta perkakasan lain yang dapat diguna semula,” jelasnya.

Dalam pada itu, beliau juga memaklumkan bahawa sebelum ini, agihan juga telah digerakkan ke kawasan yang teruk sekitar Kampung Seniawan Melayu yang mana ianya telah diterima sendiri oleh pihak Jawatankuasa Surau Kampung Seniawan Melayu.

“Keadaan jalan yang gelap dan hujan tidak mematahkan semangat seluruh sukarelawan untuk melihat sendiri keadaan penduduk di sana setelah pusat pemindahan sementara ditutup,” tambahnya.

Oleh ‘AINI ‘AFIFAH HAFIZ

See author's posts


RM30.5 juta ungkup sekula jai DUN Murum

ADUN Murum Kennedy Chupai Ugon lebuh nanya Sapit Menteri Pelajar, Inovasyen enggau Pemansang Pengelandik 1 maya Aum Kunsil Nengeri Ke-19 hari kelima ba DUN Sarawak.

KUCHING: Bisi 10 buah sekula jai udah ditentuka ba sitak Kunsil Nengeri (DUN) Murum.

Sapit Menteri Pelajar, Inovasyen enggau Pemansang Pengelandik 1 Dr. Annuar Rapaee madahka, bisi lima buah ba tikas benung ngatur pengawa sereta lima agi ba tikas merambu.

“Bisi 10 buah sekula jai ba sitak DUN Murum ke alai lima buah benung diperambu sereta lima buah agi sekula benung ngemujurka pengawa.

“Sekula ke benung dikumujurka nya Sekolah Kebangsaaan (SK) Long Gang ngena projek IBS ke udah tembu, SK Batu Keling ngena Projek RM1 bilion Renggat 2 ke benung dikmujurka (13 pesen tembu) enggau SK Ulu Kakus ngena Projek RM1 bilion Renggat 1 ke  benung dikemujurka (47 pesen tembu).

“SK Metalun ngena Projek Langgur Malaysia Ke-11 (RMK-11) ke benung dukemujurka  (12 pesen tembu) enggau SK Tegulang ngena Projek RMK-11 ke benung ba proses dokumentasyen tender,” ku iya.

Iya mansutka jaku munyi nya maya nyaut jaku tanya Kaban Kunsil Nengeri (ADUN) Murum, Kennedy Chukpai Ugon maya Aum DUN Sarawak Ke-19 kena Hari Minggu ke udah.

Ku Dr. Annuar, perintah udah nyediaka agih penyampau RM30.5 juta dikena ngaga tauka ngaduka semua sekula ke jai ba DUN Murum.

“Bisi lima buah ba tikas benung dikemujurka nya SK Long Gang ngena ungkus RM3.3 juta, SK Ulu Kakus (RM13.3 juta), SK Batu Keling (RM5.9 juta), SK Metadun (RM8 juta) enggau  SK Tegulang ke bedau ditemu penyampau laban agi benung ba proses dokumentasyen. Penyampu ungukus dikena ngadukaka empat buah sekula ke jai ba DUN Murun nya RM30.5 juta,” ku iya.

Ku iya, pengawa ke digaga ba SK Long Gang ngena IBS nya 12 buah bilik kelas sereta siti blok agu tembu ba taun 2019 lalu pengawa ke benung digaga ba SK Batu Keling nya 12 unit kuarters pengajar dikena nganti iya ke lama.

Iya mega madahka, pengawa ke digaga ba SK Ulu Kakus nya enam bilik kelas, siti blok adminstarasyen, hostel ke ulih endur ngengkahka 100 iku nembiak sekula, empat unit rumah pengajar, siti balai makai, agu nembiak sekula enggau seunit prasekula ke benung digaga sereta udah tembu 47.3 pesen.

Ku iya, pengawa ke digaga ba SK Mentalun nya enam buah bilik kelas, hostel endur ngengkahka 170 iku nembiak sekula sereta 20 unit rumah pengajar ke benung digaga diatu.

Kelimpah ari nya ku iya, pengawa ke digaga ba SK Tegulang nya enam buah bilik kelas, hostel endur ngengkahka 100 iku nembiak sekula sereta 10 unit rumah pengajar ke benung ba proses tender.

Dr. Annuar mega madahka, perintah udah nentapka 455 buah sekula ke udah jai amat ba Sarawak berengkah ari taun 2017 ngagai 2022.

“Berengkah ari taun 2017 ngagai 2022, perintah udah netapka 455 buah sekula ke udah jai amat ba Sarawak patut diperatika enggau naka penyampat. Ari semua penyampau nya, bisi 245 buah sekula udah berengkah digaga tauka aduka,” ku Dr. Annuar.

See author's posts


Sarawak tawar tempat, tenaga

PENGHARGAAN… Datuk Patinggi Tan Sri Abang Johari Tun Openg menyampaikan sijil penghargaan kepada penaja pada Majlis Perasmian Asean-Australian Engineering Congress (AAEC2022) di TEGAS Digital Village, Kuching semalam. • Foto HARRIEY NAHA

KUCHING: Kerajaan Sarawak bersedia menawarkan sokongan dari segi tempat dan sumber tenaga kepada Singapura jika negara itu mahu menubuhkan pusat data di negeri ini.

Premier Sarawak Datuk Patinggi Tan Sri Abang Johari Tun Openg menyatakan bahawa, Singapura adalah sebuah negara yang kecil tetapi mempunyai perbandaran yang padat, kurang tempat dan tenaga berbanding Sarawak.

“Singapura dan Sarawak bagus, Singapura kekurangan tenaga dan tempat, anda (Singapura) ingin mempunyai pusat data, anda tidak mempunyai tempat anda datang ke Sarawak.

“Jika anda (Singapura) mahu mempunyai pusat data, anda boleh datang ke Sarawak, saya beri ruang kepada anda…kami mendapat tenaga (air, petroleum dan gas), sumber kami dari segi tenaga hidro di Bakun, kawasan itu mempunyai banyak air dan boleh menjadi sumber tenaga lain seperti solar terapung (tenaga suria),” katanya berucap pada Majlis Perasmian Asean-Australian engineering congress (AAEC2022) di TEGAS Digital Village di sini, semalam.

Abang Johari berkata, Sarawak mempunyai banyak kuasa hidro dengan empat empangan besar yang mampu menghasilkan lebih banyak tenaga melalui tenaga hidrogen (ekonomi hijau) dan solar terapung.

Justeru katanya, Kerajaan Sarawak mempunyai tiga sumber tenaga dan amat mengalu-alukan jurutera untuk datang ke negeri ini dan memberi nilai kepada tenaga ini.

“Kerajaan Sarawak sedang berusaha untuk menambah nilai kepada sumber asli kita yang ada, misalnya untuk pengeluaran hidrogen kerana kita menyasarkan ke arah hidrogen dan ekonomi hijau.

“Pada masa ini kita juga mempunyai seorang pelabur melabur dalam kilang di Sarawak untuk penyerap karbon kerana Sarawak sedang memulakan strategi penangkapan dan penggunaan karbon (CCU) dan penyimpanan,” katanya.

Oleh JEAKQLEYN YACHO

See author's posts


Singapura import gula apong Sarawak

SIBU: Singapura berminat untuk mengimport gula apong dalam kuantiti yang besar dari Sarawak bagi tempoh tiga tahun.

Menurut Ketua Menteri, Datuk Patinggi Tan Sri Abang Johari Tun Openg, untuk tujuan tersebut satu perjanjian telah ditandatangani dengan sebuah syarikat tempatan baru-baru ini.

“Di sini saya ingin memberitahu anda semua, pada bulan lepas pejabat kita di Singapura iaitu STATOS (Pejabat Pelancongan dan Perdagangan Sarawak, Singapura) memberitahu rupa-rupanya orang Singapura hendak mengimport gula apong.

“Ini bermakna, gula apong kita dieksport ke Singapura selama tiga tahun. Mesti selepas tiga tahun akan bertambah. Gula apong dihasilkan daripada nila apong yang banyak di tepi sungai di Mukah, Saribas dan Igan,” jelasnya semasa berucap merasmikan Showcase Usahawan Sibu di Dewan Kompleks Islam Sarawak Sibu, petang semalam.

Presiden Parti Pesaka Bumiputera Bersatu (PBB) itu turut meminta Centre Of Technical Excellence Sarawak (CANTEXS) menggunakan teknologi baharu untuk mendapatkan gula apong.

“Dari situ kita mendapat kualiti gula apong, kita keluarkan gula apong yang premium dan kita jual dengan harga yang tinggi di Singapura.

“Usahawan mesti melihat peluang ini dan mencari jalan bagaimana hendak membangunkannya,” ujarnya.

Pengerusi Gabungan Parti Sarawak (GPS) itu turut memberitahu, Kerajaan Sarawak di bawah kepimpinannya sentiasa menerokai bidang-bidang baharu yang dapat memberi kesan positif ke atas ekonomi negeri ini.

“Pada masa sama, golongan muda boleh mengambil bahagian dari sudut produk dan perkembangan yang baharu berteraskan kepada ekonomi digital.

“Kita di Sibu ada Dr Annuar yang banyak idea-idea baharu. Sebab itu saya minta dia tolong dari sudut penyelidikan,” ujarnya lagi.

Turut hadir, penyandang kerusi Dewan Undangan Negeri (DUN) Nangka Dr Annuar Rapa’ee, Pengurus Besar Perbadanan Pembangunan Ekonomi Sarawak (SEDC) Abdul Hadi Datuk Abdul Kadir, Timbalan Setiausaha Kerajaan Negeri (Transformasi Sosio Ekonomi) Dato Sri Mohamad Abu Bakar Marzuki, Setiausaha Tetap Kementerian Pembangunan Bandar dan Sumber Asli Datu Sr. Zaini Mahdi dan tetamu kehormat yang lain.

Oleh AKUN GIMAN

See author's posts


Sandiwara Arikitek Membina Rumah Minda

Oleh: Benjamin Asin

APABILA kami berbicara mengenai rumah, dia mula menginspirasikan pendapatnya kepadaku. Katanya dengan suara tenang, “Aku mahu sebuah rumah sebesar banglo mewah. Rumah yang indah. Rumah itu bukan sebarang jenis rumah, tetapi rumah yang kuat, kukuh dan dibuat daripada batu-bata konkrit. Di sekeliling rumah itu, akan kuwujudkan sebuah taman bunga. Taman bunga yang akan dihiasi dengan pokok buah-buahan, kolam mandi dan kolam air pancut. Kolam air pancut akan menempatkan pelbagai anak ikan. Kemudian di tepi rumah, aku akan sediakan sebuah garaj. Kereta mewahku akan diletakkan di dalam garaj itu.”

Kelihatan dia begitu seronok menceritakan keadaan bentuk rumah mewah dan keindahan taman yang menghiasi di luar rumah yang sangat diimpikannya. Selang beberapa ketika, dia mula menagih pendapatku. Dia bertanya kepadaku, sama ada rumah yang aku inginkan sama seperti rumah yang diimpikannya.

“Aku menginginkan sebuah rumah yang mampu memberikan ketenangan jiwa dan boleh memberikan kebahagiaan kekal. Aku mahu menghiasi rumah itu dengan cinta kasih yang berkekalan. Intinya ialah ilmu dan iman.”

Dia begitu terkejut dengan jawapanku. Gerak mukanya berkerut. Lantas, dirinya menidakkan jawapanku. Itu bukan definisi sebuah rumah.

“Begitulah pandanganku mengenai definisi sebuah rumah. Definisi yang lahir dari sudut hati kecilku dan persepsi yang lahir dari sudut mindaku.” Kataku, meluahkan pendapat yang sungguh berkeyakinan.

Dia menyoalku kembali.

“Kalau begitu, bagaimanakah sebenarnya bentuk rumahmu itu?”

Aku tahu, dia cuba menuntut jawapan yang pasti daripadaku yang boleh meyakinkannya.

“Bentuk rumahku dibatasi oleh ruang masa. Dindingnya bukan dibina daripada kayu, juga bukan dibina oleh konkrit. Dindingnya terbentuk oleh unsur semula jadi yang tercipta daripada kemunculan Adam, dan kemudian berkembang dengan wujudnya Hawa. Dan rumah itu diwarisi sehingga kini!”

Wajahnya berubah, semakin berkerut. Mungkin pada masa yang sama, mindanya semakin kusut. Kata-kataku sungguh mengelirukan.

“Bentuk rumahmu sungguh aneh. Selama ini, aku tidak pernah mendengar bentuk rumahmu sebegitu rupa.”

Aku tersenyum. Aku yakin bahawa dia bercakap dengan jujur, walaupun dia tidak menyelami dasar makna untuk meyakini bentuk rumahku.

“Aku teringin sangat untuk melihat rumahmu yang aneh itu. Aku mahu melihat rumahmu yang lain dari yang lain dan bukan seperti rumahku atau rumah orang lain. Aku tidak dapat menggambarkan rumahmu itu seperti bentuk sebuah rumah. Di manakah rumahmu itu?”

“Rumahku, ada di sini.”

Jawapanku sungguh mengejutkan. Dahinya berkerut lagi.

“Di mana rumahmu itu?”

Dia cuba menyoalku kembali, situasi agak tegang, kekasihku mencari keyakinan dan jawapan yang pasti.

“Di sini.” Aku ulangi jawapanku. Aku menuding hujung jari telunjukku ke arah kepalaku.

“Ah, itu bukan rumah!” Dia menyanggah jawapanku. Gerak-gerinya, suaranya memprotes.

“Ya, di sinilah rumahku.” Aku tekankan jawapanku sekali lagi. “Kepala inilah rumahku. Di dalam kepala inilah terbentuk mindaku. Mindaku inilah yang menjadi arkitek yang membentuk rumahku. Jika aku mahu sebuah rumah yang besar dan cantik, arkitek ini yang akan membentuk keinginanku untuk mewujudkan sebuah rumah yang besar dan cantik untukku.”

“Sama sekali aku tak percaya kepalamu itu adalah rumahmu. Aku tak percaya, mindamu itu adalah arkitek rumahmu.”

“Adakah kamu tahu akan maksud rumah?”

Seketika, dia tidak lagi ligat menjawab pertanyaanku. Dia hanya mendiamkan diri, seakan sedang berfikir panjang. Dia menggaru-garu kepalanya yang kelihatan tidak gatal. Lantas, dirinya terus mencari kamus Dewan Bahasa yang tersergam indah di rak bukunya.

“Ikut kamus, rumah adalah sebuah bangunan. Digunakan sebagai tempat tinggal.” Dia mula mendefinisikan sebuah rumah mengikut olahan pendapatnya sendiri.

“Rumahku ini merupakan sebuah bangunan. Strukturnya terbina daripada sebuah rangka yang tidak dapat disentuh, tetapi dapat dirasakan melalui emosi dan perasaan. Sangat sensitif. Perabot yang menghiasi di dalam rumahku terdiri daripada perabot yang tidak dapat diproses dan diwujudkan di kilang-kilang. Kewujudannya sangat semulajadi, tetapi ia sentiasa dipelihara dengan baik, agar kualitinya tidak terjejas.”

“Mengapakah perabotmu sungguh aneh? Adakah perabot itu wujud juga di dalam mindamu?” Dia mula melayari keinginannya yang terlakar daripada minat untuk membicarakan komponen rumahku.

“Tepat sekali. Perabot itu wujud di dalam mindaku yang menghiasi setiap ruangan di dalam rumahku. Perabot itu wujud dalam bentuk persepsi, interpretasi, gambaran yang bersifat khayalan dan imaginasi. Perabot itu akan mendatangkan pantulan yang bersifat reaksi, bergantung bagaimana kita menyusun atur kedudukan perabot itu.”

“Boleh engkau berikan gambaran bagaimana perabot rumahmu itu bertindak balas jika engkau meletakkannya di tempat yang kau inginkan?”

Aku tersenyum mendengar pertanyaannya. Aku dapat merasakan teori rumahku telah mula memikat hatinya. Sungguh berkesan caraku memikat hatinya.

“Apabila aku meletakkan perabot itu pada kedudukan yang betul, ia akan memberikan tindak balas pantulan yang memberangsangkan.” Jelasku kepadanya.

“Perabot pertama yang bernaung di rumahku adalah persepsi.” Jelasku kepadanya. “Misalnya, jika kita membuat persepsi, mengimaginasikan sesuatu secara positif, maka keputusan akhirnya juga positif. Misalnya, persepsi visi Keluarga Malaysia yang diperkenalkan oleh mantan Perdana Menteri kita, Datuk Seri Ismail Sabri Yaakob. Visi ini memberikan dorongan kuat untuk kita sama-sama bersemangat untuk membentuk sebuah keluarga di Malaysia yang utuh dengan merentasi sempadan agama, bangsa dan kaum. Tiada yang mustahil jika direalisasikan andai kata persepsi kita menuju ke arah itu.”

“Bagaimana pula jika kita merealisasikan persepsi yang didorong oleh visi Keluarga Malaysia?” terusnya mencela untuk minta penjelasan lanjut daripadaku.

“Buktinya, sudah banyak. Hasilnya sudah menjadi lakaran sejarah yang mengangkat kejayaan tanah air. Misalnya, kejayaan enam orang pelajar Malaysia yang bakal melanjutkan pengajian dalam bidang sarjana muda di Universiti Harvard bagi sesi 2026 merupakan rekod tertinggi bagi kemasukan anak Malaysia ke universiti berprestij dunia itu. Persepsi Keluarga Malaysia juga telah dibuktikan kejayaan Citrawarna Keluarga Malaysia yang bertemakan Temasya Kepelbagaian Budaya di Sarawak anjuran MOTAC dan aktiviti ini pertama kali diadakan di luar Semenanjung Malaysia. Pada suatu hari nanti, akan lahir beberapa orang anak Malaysia yang mampu mengangkat nama Malaysia tanpa mengira agama dan bangsa selagi persepsi kita terarah kepada visi Keluarga Malaysia.

“Bagaimana pula dengan perabot lain yang menghiasi minda kita, rumah kita di kepala kita?” terus dia melompat kepada pertanyaan lain. Perabot pertama berkenaan dengan persepsi tidak berlegar pada pemikirannya. Mungkin fikirannya masih kabur.

“Perabot kedua yang menghuni minda kita adalah interpretasi,” kataku.

“Bagaimana caranya engkau menjelaskan perkara ini?” katanya terus menyampukku dengan perasaan ingin tahu.

“Jawapannya mudah. Ia berkaitan dengan pentafsiran kita terhadap sesuatu. Misalnya, jika kita mentafsirkan visi Keluarga Malaysia, ia merupakan suatu anjakan paradigma yang boleh memulihkan negara ke landasan yang betul dikala negara mengalami kedukaan semasa musim pandemik Covid-19. Maka, interpretasi kita kepada visi itu bersifat global. Pemikiran kita tidak akan berada di bawah tempurung kelapa lagi. Kita akan bersama-sama memandang masa depan bagi membawa negara cemerlang, gemilang dan terbilang. Kita pendukung bersama visi itu. Kita adalah keluarga Malaysia.”

“Ooo..begitu.” Dia mengangguk-anggukan kepalanya. Barangkali bersetuju dengan konsep rumah yang diimpikanku.

“Apakah lagi perabot lain yang menghiasi minda kita?” Pertanyaannya diteruskan dengan menggali pengetahuanku mengenai rumah mindaku ini.

“Imaginasi.” jelasku bersahaja.

“Bagaimana imaginasi menghiasi dan menjadi perabot di dalam minda kita?” tanyanya menuntut agar aku menjelaskannya dengan lebih terperinci.

“Mudah sahaja.” jawabku.

“Apakah terdapat contoh yang mudah difahami?”

“Bukankah engkau telah menerangkan kepadaku sebentar tadi,” jelasku kepadanya.

“Aneh sekali. Apakah yang telah aku jelaskan kepadamu?” Keliru menguasai dirinya.

Aku ketawa kecil. “Bukan tadi awak telah menjelaskan bentuk rumah impianmu kepadaku?”

“Adakah ia berkenaan ciri-ciri rumah mewah yang aku ingin miliki tadi?”

“Ya.” Aku mengangguk kepalaku. “Sebenarnya, idea rumah yang awak impikan itu dilakarkan dari mana?”

“Dari mindaku.” jawabnya perlahan.

“Bukankah ia tercetus daripada imaginasi yang bertakhta di mindamu?” soalku bersahaja.

Dia terdiam seketika. Kemudian mengganggukkan kepalanya.

“Ya, betul juga.” katanya dengan reaksi bersahaja.

“Kita telah menyentuh mengenai tiga buah perabot yang menghiasi minda kita. Adakah lagi terdapat perabot lain yang berada di minda kita?” katanya memohon pendapatku sekali lagi.

“Banyak. Salah satu perabot yang paling digemari dan bersifat dominan dalam kepala kita dalam minda kita ialah kreativiti.”

“Ya, itu aku tahu.” jawabnya lantang. Barangkali dia malu meminta aku mengulas panjang mengenai hal ini, dugaku.

“Sebenarnya, minda kita adalah sebuah rumah besar. Ia berfungsi sebagai rumah ilmu. Segala jenis ilmu diproses di dalam minda kita. Definisinya sama seperti sebuah kilang yang memproses dan mengeluarkan pelbagai jenis produk. Produk tersebut adalah ilmu. Sama ada ilmu itu berkualiti atau memberikan manfaat yang besar, ia bergantung kepada bagaimana bentuk bahan yang diterima dan diproses dalam minda kita,” jelasku mengakhiri perbualanku tentang minda yang aku anggap sebagai rumah.

“Ooo..begitu rupanya. Sekarang aku sudah memahami istilah rumah di dalam mindaku,” Dia mengangguk faham.

Selepas kami berbual panjang dan bersiap sedia untuk ke majlis perasmian Makan Malam Keluarga Malaysia di kawasan perumahan tersebut, baru aku tersedar bahawa kami asyik berbual sahaja. Walaupun kami baru berkenalan selama lima hari, namun isi hatinya masih mencari-cari siapakah aku di hatinya. Lalu, aku memperkenalkan diriku kepadanya.

“Ini kadku,” kataku kepadanya. Dia melihat pada permukaan kad kecil itu dan melihat namaku tertulis. Di bawah kadku tertulis pekerjaanku sebagai seorang arkitek rumah.

“Itulah namaku dan pekerjaanku,” kataku kepadanya.

“Ooo..namamu Encik Mohammad Arkheetek dan pekerjaanmu arkitek rumah.”

Gilirannya pula memperkenalkan dirinya.

“Namaku Asmawati. Aku seorang graduan universiti yang mengambil jurusan seni reka grafik.” Kelihatan wajahnya sungguh ceria.

“Aku amat bertuah kerana dapat berkongsi ilmu yang banyak dengan Encik Mohammad Arkheetek mengenai rumah.” katanya sambil tersenyum.

“Sebenarnya, mengenai perkara yang kita bualkan tadi, ia merupakan kupasan serba-sedikit ilmu mengenai rumah. Jika kita berkelapangan lagi, mungkin kita boleh berjumpa lagi mengenai topik yang lain pula.” Kataku kepadanya. Hatiku sudah berbunga dan namanya sudah tersemat sebagai kekasih hatiku.

“Ya. Aku pula suka berbual dengan orang yang berilmu. Aku hanya mahu mengisi rumahku yang kosong ini dengan ilmu yang bermanfaat. Aku hanya mahu rumahku dipenuhi cinta kasih yang berkekalan,” katanya kepadaku.

Aku tersenyum puas. Hatiku gembira. Kini, dia sudah pandai berbicara mengenai rumah. Walaupun kelihatan mukanya marah pada awal tadi, namun jiwanya sudah mendalami sebuah rumah keluarga pada masa depan. Itupun seandainya jodoh kami berkekalan sehingga ke akhir hayat. Dia sudah dapat menerima dan memahami konsep rumah yang cantik dan indah. Sebuah rumah keluarga yang dihiasi dengan sebuah taman kasih yang berkekalan. Bunga-bunganya berintikan iman dan ilmu.

See author's posts


“Raja Petra boleh hubungi saya jika ingin pulang ke Malaysia” – Saifuddin

PUTRAJAYA: Penulis blog kontroversi Raja Petra Kamarudin perlu menggunakan saluran yang betul dan mempunyai dokumen yang lengkap jika beliau ingin pulang ke Malaysia seperti yang didakwa menerusi rakaman video yang disiarkan melalui akaun media sosialnya baru-baru ini.

Menteri Dalam Negeri Datuk Seri Saifuddin Nasution Ismail berkata kerajaan tidak pernah menghalang Raja Petra untuk kembali ke tanah air.

“Dia boleh tulis surat pada saya kalau dia nak balik dan benar-benar rindu untuk kembali ke tanah air, dia pun rakyat Malaysia cuma perlu saluran yang betul dan kalau isunya dia tidak ada dokumen lengkap atau dokumen dibatalkan, atau pernah kena perintah sekatan dan sebagainya, dia boleh mohon kepada saya secara rasmi.

“Saya akan terima, kaji dan lihat bahagian yang berkenaan sebelum dinilai, itu lebih baik berbanding menyuarakan isu ini di media sosial,” katanya pada Sesi Eksklusif Editor Media Bersama Menteri Dalam Negeri di Kompleks Kementerian Dalam Negeri di sini, semalam.

Beliau berkata demikian sebagai mengulas tentang kenyataan Raja Petra sebelum ini yang mendakwa beliau dihalang untuk kembali ke Malaysia oleh kerajaan dan Polis Diraja Malaysia (PDRM).

Dalam rakaman video itu, Raja Petra mendakwa telah menggunakan pelbagai cara untuk pulang ke Malaysia sejak 2013, termasuk mengadakan rundingan dengan Timbalan Perdana Menteri Datuk Seri Dr Ahmad Zahid Hamidi ketika di bawah pentadbiran Datuk Seri Najib Tun Razak, namun masih gagal.

Beliau juga mendakwa telah mengadakan rundingan dengan dua menteri Kabinet serta Bukit Aman untuk membantunya pulang ke negara ini.

Pada 2009, Raja Petra dilapor menghilangkan diri selepas dua waran tangkap dikeluarkan terhadapnya kerana gagal hadir ke mahkamah pada 23 April dan 23 Mei bagi perbicaraan menerbitkan artikel berbaur hasutan dan memfitnah melalui laman webnya. – Bernama

See author's posts


Penyerahan Sungai Pandaruan

UMUMNYA tidak ramai yang mengenali Sungai Pandaruan. Hanya penduduk Limbang dan Lawas mengenali kedudukan dan kepentingan sungai tersebut. Walaupun nama sungai ini tidak terkenal seperti sungai-sungai besar Sarawak, tetapi ia mempunyai sejarah tersendiri.

Sungai ini mempunyai kepanjangan sekitar 25 batu. Keunikan sungai ini adalah ia milik dua negara, iaitu Malaysia dan Brunei.

Penyerahan Tulen

Sistem pemerintahan Brunei mengenal pemerintahan sesebuah kawasan berdasarkan sistem sungai.  Salah satu sistem sungai digunakan adalah Sungai Tulin.  Sungai Tulin bermaksud sungai yang dimiliki secara pusaka oleh pemiliknya.

Dalam kes Sungai Pandaruan, pemegang asal tulen ialah Pengiran Muda Mohammed Tajudin. Beliau ialah anak kepada Pengiran Muda Hashim. Seperti sungai-sungai lain di utara Borneo, Sungai Pandaruan juga menjadi rebutan kuasa asing.

Dalam kes ini Pengiran Muda Mohammed Tajudin telah memajakkan sungai ini kepada seorang saintis dan pentadbir Kerajaan Negeri Sarawak, iaitu Alfred Hart Everett. Penyerahan pajakan ini berlangsung pada 14 April 1884.

Syarat-syarat pajakan ini termasuk bayaran tahunan oleh Everett, iaitu $400 selama 10 tahun. Selepas itu dinaikkan kepada $1000. Manakala hak Everett pula adalah mengeksploitasi mineral di daerah Sungai Pandaruan. Jikalau adanya eksport minerial, maka beliau akan meningkatkan bayaran pajakan kepada $4000 setahun.

Penyerahan ini mendapat pekenan Sultan Abdul Mumin. Pekenan itu diberi pada Ogos 1884.

Reaksi Pegawai British

Proses pemajakan ini mendapat perhatian daripada Pemangku Konsul British di Labuan, iaitu William Treacher. Beliau melihat pajakan ini tidak melibatkan hak kedaulatan sungai tersebut.

Treacher memuji Everett sebagai seorang yang boleh dipercayai. Namun, beliau masih risau tentang pajakan itu akan memisahkan sungai-sungai milik Brunei kepada individu tertentu.

Sementara itu, Everett bukanlah seorang pemodal yang mempunyai dana besar untuk memajukan Sungai Pandaruan. Namun, sokongan daripada pelbagai pihak membuat beliau yakin dapat membangunkan Sungai Pandaruan.

Antara cita-cita beliau ini termasuklah cuba menarik perhatian pemodal-pemodal China di Negeri-negeri Selat bagi melakukan pembukaan kawasan pertanian komersial. Cita-cita beliau ini tidak dilaksanakan, dan beliau juga tidak bersungguh-sungguh mengeksplotasi minerial di kawasan tersebut.

Kesukaran beliau ini menyebabkan pada pertengahan tahun 1885, beliau menyerahkan pegangan pajakan ini kepada kerajaan Brooke. Walau bagaimanapun, Sultan Brunei membantah penyerahan ini. Namun, Raja Charles Brooke bertegas dan mengklasifikasi penyerahan ini seperti haknya di Brooketon, Brunei.

Isu tentang penyerahan Sungai Pandaruan ini senyap seketika sehingga tahun 1910. Satu perjanjian untuk menentukan sempadan Sarawak di Limbang dan Brunei dijalankan. Isu penentuan sempadan ini melibatkan beberapa percanggahan pendapat antara wakil kerajaan British di Brunei dengan wakil kerajaan Brooke.

Rundingan

Bagi menyelesaikan masalah ini, beberapa usaha telah dibuat untuk meredakan isu penetapan sempadan kedua-dua negara ini. Pada 29 September 1911, D.A. Owen, iaitu Residen Limbang bersama-sama dengan Robert, Pengarah Kerja Raya Brunei telah pergi ke Temburong untuk menyelesaikan isu ini.

Lawatan kedua-dua mereka ke kawasan tersebut tidak mendatangkan apa-apa hasil yang kukuh untuk penentuan sempadan Sarawak dan Brunei di sungai tersebut. Hal ini membawa kepada beberapa usaha kerajaan Brooke untuk mengesahkan bahawa Sungai Pandaruan itu memang milik Sarawak.

Hal ini ditegaskan oleh Raja Charles Brooke yang mengatakan semua hak di sungai itu adalah milik Sarawak. Namun, beliau menasihati Owen untuk berhati-hati dalam rundingan dengan pegawai British di Brunei.

Residen British di Brunei, iaitu Harvey Chevallier, berpendapat bahawa kerajaan Brooke perlu memahami akan keperluan mematuhi persetujuan tentang pajakan oleh Everett. Apa-apa perkara yang tidak mematuhi persetujuan pajakan ini akan menyebabkan pajakan ini terbatal.

Beliau menambah bahawa Kerajaan Brunei masih mempunyai hak kedaulatan pada sungai tersebut.  Oleh sebab itu, Brunei boleh mengutip cukai kepala di kawasan tersebut. Chevallier juga bercadang membina Stesen Kastam di Rangau bagi memberi lesen perahu dan mensyaratkan barangan dibeli di Brunei.

Bantahan

Rancangan ini mendapat perhatian daripada Raja Charles Brooke. Beliau pada tahun 1912 membantah cadangan ini dan menghantar bantahannya kepada Persuruhjaya Tinggi British di Brunei. Beliau melihat rancangan Chevallier akan menyusahkan penduduk di Sungai Pandaruan.

Ketika itu, menurut Charles Brooke, terdapat penduduk dari kalangan orang Kedayan dan sebahagian kecil penduduk Dayak di kawasan tersebut. Mereka ini rata-rata  petani dan lebih senang berurusan di bandar Limbang untuk mendapatkan barang keperluan. Oleh hal sedemikian itu, jikalau rancangan Chevallier dijalankan maka, ia menyusahkan penduduk tersebut untuk mendapat bekalan harian di Brunei yang lebih jauh daripada Pekan Limbang.

Raja Charles Brooke juga menyampaikan bantahan ini ke Pejabat Tanah Jajahan British. Dalam bantahannya, beliau menyatakan rancangan Chevallier ini akan membawa kesusahan kehidupan penduduk di kawasan tersebut. Beliau juga menegaskan hak Sarawak ke atas sungai tersebut telah diiktiraf oleh Kerajaan British.

Di sebalik rancangan Chevallier ini, terdapat usaha menekan kerajaan Brooke untuk menyerahkan Limbang. Usaha mengambil Sungai Pandaruan, pada pendapat salah seorang pegawai British, iaitu Lee-Warner, akan menyebabkan Brunei kembali makmur.

Persetujuan

Tindakan pegawai-pegawai British di Brunei mendapat perhatian di London.  Setiausaha Rendah Tetap, Sir John Anderson menyatakan bahawa tidak perlu bergaduh dengan kerajaan Brooke tentang perkara-perkara yang remeh tersebut.  Beliau menambah apa yang perlu, adalah mempertahankan hak-hak Brunei yang masih ada.

Sementara itu, satu persetujuan dibuat antara kerajaan Brooke dan Brunei mengenai pejabat kastam di Rangau. Dalam persetujuan ini, Kerajaan Brunei akan mengutip cukai import dan separuh cukai eksport di kawasan tersebut. Manakala kerajaan Brooke pula akan mendapat separuh lagi cukai eksport.

Penyelesaian ini meredakan sedikit isu tentang pemilikan Sungai Pandaruan.  Namun, isu ini masih berpanjangan kerana tiada kata putus tentang sempadan antara kedua-dua negara ini.

Penetapan sempadan antara kedua-dua negara ini hanya tercapai pada tahun 1920.  Satu perjanjian mengakui bahawa bahagian kiri sungai tersebut milik Sarawak. Manakala bahagian kanan sungai tersebut  milik Brunei. Penyelesaian ini membawa kepada pembentukan sempadan antarabangsa yang ditandakan dengan Sungai Pandaruan.

Selepas itu, isu tentang sungai ini tidak lagi membelenggui kedua-dua pihak.  Malahan pada hari ini Kerajaan Malaysia dan Brunei memperteguh persahabatan dengan pembinaan Jambatan Persahabatan Malaysia-Brunei merentangi sungai tersebut. Jambatan ini dibuka secara rasmi pada tahun 2013. Pembukaannya membolehkan penduduk menyeberangi kedua-dua negara dengan mudah tanpa menunggu feri.

Dr. Suffian Mansor ialah Pengerusi Pusat Kajian Sejarah, Politik dan Hal Ehwal Antarabangsa, Universiti Kebangsaan Malaysia.

See author's posts


Negara perlukan kuasa wanita

KENANGAN… Raja Permaisuri Agong Tunku Azizah Aminah Maimunah Iskandariah bergambar bersama Toh Puan Datuk Patinggi Raghad Kurdi Taib, Puan Sri Datuk Amar Juma’ani Tun Tuanku Bujang dan Dato Sri Fatimah Abdullah dan Persekutuan Institut Wanita Sarawak (SFWI) pada Majlis Perasmian Persidangan Ke-13Persatuan Wanita Desa Sedunia (ACWW) Kawasan Asia Tenggara dan Timur Jauh, kelmarin.

KUCHING: Golongan wanita perlu terus diperkasakan kerana negara memerlukan kuasa wanita untuk menubuhkan kerajaan, titah

Raja Permaisuri Agong Tunku Hajah Azizah Aminah Maimunah Iskandariah.

Bertitah demikian pada Majlis Perasmian Persidangan Ke-13 Persatuan Wanita Desa Sedunia (ACWW) Kawasan Asia Tenggara dan Timur Jauh anjuran Persekutuan Institut Wanita Sarawak (SFWI) di sebuah hotel terkemuka di Kuching, semalam, wanita juga memainkan peranan utama dalam kerajaan.

“Sebagai contoh, di Sarawak hampir separuh daripada populasi terdiri daripada wanita. Memperkasakan golongan wanita adalah penting berikutan separuh daripada pengundi adalah wanita,” katanya.

Sementara itu, Premier Sarawak, Datuk Patinggi Tan Sri Abang Johari Tun Openg dalam rakaman ucapannya yang disiarkan di persidangan itu berkata, Sarawak mempunyai populasi 2.6 juta, hampir separuh daripada populasi terdiri daripada wanita.

“Kerajaan Sarawak telah menyediakan pelbagai inisiatif dan bantuan kepada wanita Sarawak untuk membangunkan kapasiti, keupayaan dan kecekapan mereka,” ujarnya.

Tambahnya, Badan Bukan Kerajaan (NGO) wanita sangat berbakat dan tangkas dalam membantu mencapai matlamat pembangunan Sarawak.

Abang Johari percaya, Persidangan ACWW ini adalah platform untuk semua wanita berkongsi maklumat dan pengetahuan, bertukar pengalaman, rangkaian untuk memajukan masyarakat dan negara.

Seramai 202 perwakilan wanita dari Brunei, Kemboja, Indonesia, Filipina, Singapura serta Malaysia menyertai persidangan tiga hari ini yang bermula 4 hingga 6 Julai di Kuching.

Perwakilan Malaysia terdiri daripada Pahang, Pulau Pinang, Johor, Kelantan, Selangor, Kuala Lumpur, Sabah dan Sarawak.

Tujuan Persidangan ACWW ialah mendedahkan pembelajaran baharu dan berkongsi pengetahuan melalui lawatan pleno dan pendidikannya, membentangkan maklumat dan penemuan melalui mesyuarat kawasan dan laporan persatuan serta membina rangkaian dan membentuk kerjasama dengan wanita dari dalam dan luar negara.

Majlis semalam turut diserikan dengan kehadiran Toh Puan Datuk Patinggi Raghad Kurdi Taib serta Puan Sri Datuk Amar Juma’ani Tun Tuanku Bujang.

Oleh NUR AIN OTSMAN

See author's posts


Lelaki warga asing dicekup polis salah guna dadah

BINTULU: Seorang lelaki warga asing dicekup polis di kawasan perindustrian Kidurong di sini selepas disyaki terlibat dalam aktiviti penyalahgunaan dadah.

Ketua Polis Daerah Bintulu, Superintenden Batholomew Umpit berkata, tangkapan itu dilakukan oleh pasukan Bahagian Siasatan Jenayah Narkotik (BSJN) Ibu Pejabat Polis Daerah (IPD) Bintulu pada Khamis.

Menurutnya,  suspek berusia 37 tahun itu ditahan kerana dipercayai terlibat dalam aktiviti pengedaran dan penagihan dadah.

“Suspek disiasat di bawah Seksyen 39A(1) Akta Dadah Berbahaya (ADB) 1952 dengan berat kasar rampasan dadah disyaki jenis syabu 11 gram.

“Hasil ujian saringan awal polis juga mendapati suspek positif dadah yang mana suspek turut disiasat di bawah Seksyen 15(1)(a) ADB 1952,” katanya dalam satu kenyataan hari ini.

Tambah beliau, suspek juga disiasat di bawah Seksyen 6(1)(c) Akta Imigresen 1959/1963 atas kesalahan tidak memiliki dokumen perjalanan yang sah.

“Hasil siasatan awal, dipercayai dadah untuk pengedaran di sekitar kawasan Kidurong yang boleh digunakan untuk 50 penagih,” jelasnya.

Difahamkan, tangkapan itu merupakan salah satu usaha Polis Diraja Malaysia (PDRM) dalam mengatasi masalah penyalahgunaan dadah di samping mencegah aktiviti jenayah di Daerah Bintulu.

“Jika mempunyai sebarang maklumat berkaitan dadah di daerah ini, boleh memaklumkan kepada pihak PDRM, IPD Bintulu di talian 086-318304,” ujarnya.

Oleh Carolyne Utih

See author's posts


Insiden nahas Sabah Air: Laporan akhir dinyahklasifikasi, didedahkan kepada umum minggu depan

PUTRAJAYA: Laporan akhir siasatan nahas pesawat Sabah Air yang mengorbankan Ketua Menteri Sabah ketika itu Tun Fuad Stephens bersama rombongan beberapa anggota Kabinet negeri yang terhempas di perairan Sembulan pada 1976, telah dinyahklasifikasi dan akan didedahkan kepada umum minggu depan.

Perdana Menteri Datuk Seri Anwar Ibrahim berkata laporan berhubung tragedi yang turut digelar ‘Double Six’ kerana berlaku pada 6 Jun 1976 telah dinyahklasifikasi mengikut Seksyen 2C Akta Rahsia Rasmi 1972 (Akta 88).

“Laporan penuh berhubung nahas Sabah Air akan dihebahkan kepada umum pada minggu depan melalui kenyataan rasmi kerajaan dan Kementerian Pengangkutan,” katanya pada sidang media selepas mempengerusikan mesyuarat Kabinet di sini, hari ini.

Beliau berkata, keputusan tersebut dibuat selepas mengambil kira tuntutan oleh keluarga waris selain pandangan rakyat Sabah yang inginkan maklumat terperinci berhubung kejadian berkenaan.

Anwar berkata, pendedahan kepada umum berhubung laporan tersebut juga adalah selari dengan dasar keterbukaan dan ketelusan yang diamalkan oleh Kerajaan Perpaduan.

“Isu itu telah menimbulkan banyak persoalan dan keresahan kerana selepas 47 tahun tuntutan daripada rakyat Sabah untuk mengetahui apa hasil daripada pasukan penyiasat berhubung kemalangan tersebut.

“Selama ini, kerajaan tidak memutuskan untuk menghebahkan kepada umum,” katanya.

Dalam kejadian tersebut, pesawat Nomad 9M-ATZ keluaran Australia yang dikendalikan Sabah Air membawa rombongan berkenaan yang dalam perjalanan dari Labuan terhempas di daerah Sembulan, ketika menghampiri Lapangan Terbang Antarabangsa Kota Kinabalu, Sabah.

Pada 8 Mac lepas, media melaporkan Mahkamah Tinggi di Sabah memerintahkan Putrajaya mengambil langkah perlu untuk dinyah-klasifikasi berhubung insiden tersebut. – Bernama

See author's posts


Operasi SAR warganegara India lemas diteruskan

SIBU: Operasi mencari dan menyelamat (SAR) seorang lelaki warganegara India yang dikhuatiri lemas memasuki hari ketiga semalam sejak dilaporkan terjatuh dari kapal di Sungai Sebedil, Batang Igan di sini.

Menurut Pusat Gerakan Operasi Bomba (PGO) Negeri Sarawak dalam kenyataannya semalam, pasukan SAR menyambung kerja-kerja pencarian seawal jam 8.00 pagi.

“Kaedah ‘water surface searching’ digunakan di lokasi mangsa dikhuatiri terjatuh sehingga ke radius 5 kilometer dari hulu dan hilir sungai.

“Operasi pencarian melibatkan kekuatan sepasukan anggota bomba dari  Balai Bomba dan Penyelamat (BBP) Sungai Merah yang diketuai PBK ll KUP Joseph Balun.

“Bagaimanapun, pencarian masih belum menemui sebarang petunjuk,” katanya.

Sementara itu, dalam kejadian sekitar jam 12.00 tengah hari Jumaat lalu, mangsa lelaki warganegara India dikenali sebagai Kumar Saurabh, 21, dikatakan terjatuh ke dalam sungai.

Kejadian tersebut disedari rakan mangsa yang cuba menyelamatkannya namun gagal.

See author's posts


RM315 juta kukuhkan industri pemula niaga negara

KUALA LUMPUR: Kerajaan memperuntukkan sejumlah RM315 juta bagi mengukuhkan industri pemula niaga negara pasca pandemik Covid-19, kata Timbalan Menteri Sains, Teknologi dan Inovasi, Ahmad Amzad Hashim.

Beliau berkata, bagi tujuan yang sama, Kementerian Kewangan (MOF) bersetuju memberi peruntukan tambahan kepada Malaysia Debt Ventures Bhd (MDV) sehingga RM100 juta untuk program Kemudahan Bantuan Pembiayaan Pemula Niaga Teknologi (TSFRF).

“Dana RM100 juta untuk TSFRF ini adalah tambahan kepada peruntukan yang telah disalurkan kepada agensi pembiayaan teknologi di bawah Kementerian Sains, Teknologi dan Inovasi (MOSTI) sebelum ini dan menjadikan jumlah terkini sebanyak RM315 juta,” katanya pada persidangan Dewan Rakyat semalam.

Beliau berkata demikian ketika menjawab soalan Syed Saddiq Syed Abdul Rahman (Bebas-Muar) mengenai rancangan dan insentif bagi membangunkan serta mengukuhkan industri pemula niaga negara pasca pandemik Covid-19 terutama untuk belia.

Ahmad Amzad berkata, agensi di bawah MOSTI itu adalah Malaysia Debt Ventures Bhd, Cradle Fund Sdn Bhd, MAVCAP, Kumpulan Modal Perdana dan Malaysian Technology Development Corporation.

Beliau berkata, berdasarkan tinjauan Pusat Inovasi dan Kreativiti Global Malaysia (MaGIC) pada 4 April lepas, hampir 50 peratus syarikat pemula niaga memerlukan RM500,000 hingga RM1 juta untuk memastikan kemampanan perniagaan sepanjang 2020.

TSFRF dilancarkan pada 15 Mei, 2020 dengan menyediakan bantuan kewangan bagi menampung aliran tunai seterusnya mengekalkan kelangsungan operasi perniagaan syarikat terpilih, katanya.

Beliau berkata, ia terbuka kepada semua syarikat pemula niaga teknologi milikan rakyat tempatan atau tenaga kerja majoriti rakyat tempatan atau majoriti pendapatan dijana dalam negara.

TSFRF menawarkan tempoh pembiayaan sehingga lima tahun tertakluk kepada semakan tahunan serta pengecualian bayaran ﬁ guaman selain tiada ﬁ dan kos tambahan yang harus ditanggung pemohon, katanya.

“Peruntukan ini disalurkan kepada syarikat pemula niaga dalam bentuk pinjaman, geran, inisiatif pembangunan kapasiti, sokongan operasi, akses kepada pasaran dan lain-lain lagi,” katanya.

Beliau berkata, Cradle Fund turut menawarkan program pembiayaan baharu berbentuk geran bernilai RM26.5 juta tahun ini yang telah bermula pada penghujung Jun, khusus bagi permohonan baharu untuk membantu membiayai syarikat pemula niaga teknologi, mengambil kira isu serta cabaran disebabkan Covid-19.

Ahmad Amzad berkata, MAVCAP pula telah melancarkan dua program pembiayaan ekuiti baharu iaitu Lunex bernilai AS$10 juta yang memberi fokus kepada syarikat pemula niaga teknologi kewangan serta Asia Greentech Fund bernilai AS$20 juta dengan menumpukan pemula niaga teknologi hijau.

Program pembiayaan ekuiti sambungan iaitu SuperSeed Fund II dengan nilai AS$10 juta juga akan dilancarkan dalam tempoh terdekat, katanya. – Bernama

See author's posts


PETARA, ANTU! • Kuasa Mistik Antu

Tusun Ke-39

BEPELASARKA  penemu  litericha, agama Monoteismse, Politeisme, Panteisme, Animisme enggau Sains Spiritual (Spiritual Science), kuasa dunya mistik tauka ‘alam ghaib’  dibagi ngagai  tiga raban iya nya: i. Kuasa mistik Petara (God, Almighty, Tuhan, Allah Taala)  ii. Kuasa mistik Antu (Dewa Dewi)  iii. Kuasa mistik Antu [Sitan, Jin, Iblis, Sihir, enggau ti bukai].

Ba Tusun Ke-39 tu, aku mai pemacha nampung pansik pasal Kuasa Mistik  Antu ti bisi kaul enggau dua iti agi kuasa mistik nya: Petara (Tuhan, Allah Taala) & Antu Bunsu Petara (Dewa Dewa).

KETAWA LEKIK-LEKIK

Maya kira-kira pukul 10.00 malam anak iya, Umang ti beumur  dua taun  bemain ba belakang speaker, di baruh airkon. Di belakang speaker nya bisi ruang ti umbas endur iya menselit sereta bejalai. Puas ti menselit sereta bejalai tama pansut ari ruang antara speaker enggau dinding semin nya, anak mit nya ketawa lekik-lekik baka ti begagai enggau orang bukai.

“Nyelai amat perangai anak aku tu,” pia ku Indai Orang nya bejaku kediri dalam. “Kada enda tabin anak tu? Ni bisi orang bukai dalam bilik tu kelimpah ari kami dua apai indai iya.” Tekala nya mega, ngerenjang asai bulu pegu iya; lalu iya ngasaika bisi utai nyelai dalam  bilik nya. Enda lama udah nya majak ga anak iya nya, beulah nyelai.

“Bisi ini dia mummy.”

“Sapa nya Umang?”

“Ini bisi dia, Mummy. Nyin iya dih.”

“Ni ini dek?” Majak ga anak mit nya bejaku sambil ketawa-ketawa.

“Apuuu…. nama utai ku anak tu? Ngigau? Enda ga iya nya tinduk,” ku Indai Orang nya.  Makin takut asai ati iya. Maya nya madi lelaki iya tinduk. Semina Indain Orang nya enggau laki iya aja ti empai tinduk. Laki iya benung mandi maya nya.

BEPERENING PANGAN DIRI

Enda lama udah nya, apai anak mit nya pan pansut ari bilik mandi. Senang mimit ati Indai Orang nya. Bisi nambah agi pemerani ati, ku iya.

“Bisi ini dia Daddy. Anang kia dek Daddy,” ku anak mit nya bejaku baru. Bebengap ngapa apai iya sambil merening indai iya. Seduai sama beperening pangan diri.

“Bau, ngeli iya mumy,” ku anak mit nya bejaku baru.

“Nama utai bau?” ku indai anak mit nya nanya baru.

“Bau ngeli ini,”

Enda seduai kala meda anak seduai baka nya, nyelai ulah.

Pagi hari nya, Indai Orang nya  nelefon seiku beliau di Kanowit, lalu nusi semua utai ti utai dipeda iya lemai nya. Beliau nya endang teleba endur iya betanyaka pasal kuasa  mistik Antu.

“Nama utai dipeda anak aku aku nya, sekali ke iya bedango tauka amat bisi utai dipeda,” ku Indai Orang  nya.  Nitihka penemu beliau nya anak iya bemain enggau antu  ti nemu mali diri baka mensia ti dikelala iya. Iya nya ini iya empu. Mula iya meda, bajik gamal indu nya, nyau lama –kelama, bebali jai-sejai.

MATI NYELAI

Nya ngujungka anak mit nya rari, takut. Antu nya nyadi ari semengat seiku indu dara ti lama udah ninggalka dunya tu suba. Semengat iya enda likun. Engka laban iya mati nyelai sereta merinsa: sebedau rumah ti endur sida menyanak nya digaga perintah. Rumah nya bansa Flat – Kuarters Pengajar ba sekula.

“Enti nuan deka muru antu nya, tunu kulit kayu empelanjau, bawang putih enggau bawang mirah. Antu nya enggai ensium bau utai nya,”ku ajar Beliau nya.

Maya agi mit suba, anak mit nya suba pan kala meda utai nyelai dalam bilik sida. Iya madah bisi meda orang lalu nunjuk tunga ke dinding. Nitihka pansik beliau ti pandai pasal antu. Utai ke dipeda anak mit nya, iya sebansa antu (roh) ti baka gamal sebansa kera ti mit. Iya nemu bejelangkit sereta ngerayap ba dinding. Apai enggau indai anak mit nya enda meda.

Baka ni sereta nama kebuah anak mit ti beumur kurang ari empat taun ulih meda, antu nya? Kati mata anak mit nya bisi nyelai lansik ari kitai ti besai tuai? Tauka antu nya empu bisi kuasa ngasuh iya ayan ba mata anak mit, tang enggai ayan ba mata orang besai tuai? Engka iya sigi sengaja deka ngachau anak mit, tang enda berani ngachau orang besai tuai?

Tentu kitai mega sama kala ninga cherita pasa anak mit  ti beumur kurang setaun selalu nyabak maya malam hari. Suah didinga kitai, apai indai kompelin anak sida ti beumur 3 bulan – 5 bulan selalu nyabak maya jam 11.00 – 2.30 malam.   Sekeda sida nya nyabak maya nyerumba silau tauka maya malam datai. Anak mit ti nyabak baka nya.

KENA KACHAU ANTU

Raban anak mit ti apin nemu bejaku, enda nemu madahka pemedis diri suah nyabak laban sida tabin tauka kena kachau Antu ‘makhluk halus’. Enti amat sida nya tabin pedis perut: hernia ‘kembong perut’. Tanda penyakit perut tu ba anak mit iya nya: perut tengkering, pusat kembai bedungkung, mata iya ngelanit ke atas. Penyakit ti baka tu tentu mudah aja diaduka sida doktor ba klinik tauka hospital.

Enti anak mit nya amai kena kachau Antu baka ni, dih? Tanda penyakit laban Antu; sitan, iblis, jin, enggau ti bukai iya nya, bisi urat darah bechura gadung tauka ijau redam ba senentang kening semak mata. Nama chara mensia ngubat anak mit nya, dih?

SEKEDA ARI SADANG MENSIA MAYUH

8.  Ku orang tuai bisi chara ngasuh anak mit nya badu nyabak. Ambi bulu landak diikat enggau kain chelum lalu simpan ba panggal ti kena anak mit nya tinduk.

9. Anak mit aku suba maya beumur 7 – 9 bulan enda nemu badu-badu nyabak baka nya. Maya pukul 6.00 lemai setat mih iya nyabak. Mayuh orang endur berubat. Nyau kepuas-puas lalu dianjung ku ke Balleh lalu Beliau dia madah anak mit nya kena kachau Antu Buyu. Diperubat Beliau dia anak aku nya lalu gerai baka selama.

10. Anak mit nya kena kachau Antu Buyu tauka kekadang  utai tauka pengaruh ti dikembuan kitai empu kekadang deka ngachau. Ulih diambi lalu tangkap lalu masuk dalam butul kacha balut.

11. Taun 1999 seiku anak mit selau nyabak maya lemai hari. Udah nya, dianjung berubat ba Manang. Kenu ku Manang anak kt nya kena kachau empelawa lalu gerai baka selama.

12.  Sebengkah daun tau kena ngubat anak mit  ti udu nyabak nyelai baka nya. Jempi. Udah iya rangkai lalu ditancang ba jari enggau kaki anaki mit nya. Penawar tu kena ngemaduka  anak nyabak. Enti ulih genap lemai nuan nunu selukai mega.

Bepelasarka cherita enggau penemu mensia mayuh di atas nya tadi, aku arapka pemacha sama bela mereti sereta nerima ‘kewujudan makhluk halus’. Reti nya kuasa mistik Antu amai bisi di dunya tu. Pia mega kuasa nya sigi udah bisi sebedau kitai mensia (Adam & Eve). Nya alai, kitai mensia sigi enda ulih ngelaban kuasa Antu. Maya mensia dunya kena kachau kuasa Antu, mensia enda ulih enda pinta bantu ari tiga raban raban kuasa: Petara (God Almighty, Tuhan, Allah Taala), Antu Bunsu Petara (Dewa Dewi) tauka Antu: Sitan, jin, iblis, enggau ti bukai. Ni bagi tiga kuasa mistik nya dipilih mensia?  Saut tanya tu bepanggai ba pengarap tauka agama seiku-seiku mensia.

Mensia orang Kristian endang nguna kuasa mistik Petara (Tuhan, Allah Taala) ti bepelasarka penemu dalam Bup Kudus ‘Bible’.  Kitai Iban ti ukai Kristian sigi nguna kuasa mistik Antu Bunsu Petara (Dewa Dewi – Sengalang Burong – Manang, Orang Panggau & Gelong) ti bepelasarka penemu agama adat Iban. Nya mih kebuah kitai Iban ti agi megai agama adat tu nguna Manang, Lemambang, Gawai, Pelian. Sekeda kitai Iban nguna kuasa mistik Antu ti bepelasarka penemu mistik Beliau, Dukun tauka Bomoh. Ni chara ti patut diguna kitai Iban maya ti tabin kena kachau kuasa mistik Antu?

Utai tu nyelai tang amai nyadi ba pengidup mensia. Pechaya tauka enda kita pemacha nya bepanggai ba pikir diri empu. Orang Kristian enda diasuh gerija sida empu nguna kuasa mistik Antu Bunsu Petara tauka kuasa mistik Antu.

See author's posts


Terus patuhi PKP – Abang Jo

ZARINA ABDULLAH

KUCHING: Ketua Menteri Datuk Patinggi Abang Johari Tun Openg menyeru semua lapisan masyarakat di negeri ini untuk terus patuh kepada Perintah Kawalan Pergerakan (PKP) memandang jumlah korban yang agak tinggi di Sarawak.

Menurutnya, beliau berharap rakyat negeri ini terus patuh kepada PKP sementara usaha sedaya-upaya sedang dilaksanakan oleh pelbagai pihak untuk memutuskan rangkaian jangkitan Covid-19.

“Keadaan semasa tidak membenarkan kita melakukan ibadah puasa atau menyambut perayaan Gawai seperti kebiasaan.

“Saya amat berharap kita semua tabah menghadapi segala kekangan semasa berkuatkuasanya PKP meskipun semasa bulan Ramadan dan musim perayaan,” katanya menerusi satu kenyataan di sini, semalam.

Abang Johari berkata,  antara langkah-langkah yang harus terus dipatuhi ialah memastikan tiada perhimpunan diadakan selagi keadaan tidak mengizinkan dan mengamalkan disiplin diri dari segi kesihatan agar jangkitan dapat dikekang.

“Bagi mereka yang ada mempunyai kontak dengan yang telah disaring positif berhubunglah dengan pihak kesihatan terdekat untuk menjalani saringan,” tegasnya.

Abang Johari dalam masa yang sama turut mengambil kesempatan bagi pihak Kerajaan Sarawak mengucapkan selamat menjalani ibadah puasa di bulan Ramadan kepada seluruh kaum Muslimin di negeri ini.

“Saya turut ingin mengucapkan selamat menyambut Gawai Dayak kepada kaum Dayak memandangkan perayaan Gawai akan tiba tidak lama lagi.,” tambahnya.

See author's posts


Penguang zahirkan penghargaan kepada Kerajaan Sarawak

MARUDI: Ahli Dewan Undangan Negeri (ADUN) Marudi merangkap Menteri Muda Kerajaan Tempatan, Datu Dr. Penguang Manggil bagi pihak rakyat di kawasan Marudi menzahirkan terima kasih kepada Ketua Menteri Datuk Patinggi Abang Johari Tun Openg serta barisan Kabinet negeri Sarawak dan ketua-ketua jabatan kerajaan yang telah banyak membantunya selama empat tahun menjadi wakil rakyat.

Beliau menzahirkan penghargaan tersebut ketika mengadakan sesi rakaman temu ramah bagi program “Sarawak Mansang” khususnya kepada pembangunan di kawasan Dewan Undangan Negeri (DUN) Marudi, baru-baru ini.

Antara yang beliau tekankan ialah pembangunan infrastruktur asas luar bandar yang telah di usahakan selama empat tahun sejak menjadi wakil rakyat.

Antara projek yang beliau tekankan ialah Pembinaan Jambatan Marudi, menaik taraf dan membaik pulih bekalan elektrik dan bekalan air bersih luar bandar.

Selain itu tegasnya, beliau juga berusaha untuk menaik taraf telekomunikasi, projek pertanian, menaik taraf utiliti awam, infrastruktur dan keagamaan, pembangunan sosial, kebajikan dan inisiatif penyukatan tanah NCR.

Oleh Jiku Juguong

See author's posts


Polis tahan lelaki rampas dadah berjumlah RM402,052

SIBU: Polis menahan seorang lelaki tempatan dan merampas dadah dianggarkan berjumlah keseluruhan RM402,052 di sebuah Apartment Jalan Wong King Howe, Sibu, awal pagi semalam.

Ketua Polis Daerah Sibu, ACP Zulkipli Suhaili berkata, pemeriksaan 2.15 pagi itu dijalankan sepasukan polis daripada Bahagian Siasatan Jenayah Narkotik IPD Sibu.

“Hasil pemeriksaan yang dijalankan pihak polis telah menjumpai (71) paket plastik warna pulih bertulis “Juice Master” berisi serbuk jus disyaki campuran dadah jenis Ecstacy (berat kasar 2,294 gram), (1,511) biji pil pelbagai jenis disyaki dadah jenis Ecstacy (berat kasar 566.73 gram), (43) paket plastik lutsinar mengandungi serbuk kristal disyaki dadah jenis Ketamine (berat kasar 273 gram) dan (26) paket plastik warna putih berisi ketulan kekuningan dan serbuk putih disyaki dadah jenis Ecstacy (berat kasar 25,447 gram).

“Nilai semasa keseluruhan rampasan dianggarkan berjumlah RM402,052 ” katanya pada sidang media, hari ini.

Katanya, polis turut menyita sebuah kenderaan jenis Ford Ranger milik suspek yang bernilai RM146,000.

“Ujian saringan air kencing yang dijalankan turut mendapati suspek positif dadah jenis Methamphetamine/Benzodiazepines (Meth/Benzo).

“Suspek mempunyai tiga kes lampau berkaitan dadah.

“Susulan rampasan ini, suspek kini ditangkap di bawah Seksyen 39B ADB 1952 dan Seksyen 15(1) ADB 1952, dan ditahan reman selama (7) hari bagi membantu siasatan,” ujarnya.

Tegasnya, hukuman bagi kesalahan di bawah Seksyen 39B ADB 1952 jika disabitkan kesalahan mandatori gantung sampai mati.

Ujarnya lagi, bagi kesalahan di bawah Seksyen 15(1)(a) ADB 1952 denda tidak lebih RM5,000 dan penjara tidak lebih (2) tahun atau kedua-duanya sekali dan pengawasan selama (2) tahun dibawah Seksyen 38B Akta Dadah Berbahaya 1952.

Oleh RAIHAN OMERA KAUSAR

See author's posts


Institut Memandu Hisafe mula beroperasi

BEKENU : Institut Memandu Hisafe Sdn Bhd di sini telah mulakan operasi latihan memandu mengikut prosedur operasi standard (SOP) yang ditetapkan pada arahan Perintah Kawalan Pergerakan Bersyarat (PKB).

Pengurusnya, Jeremy Wong ketika ditemui di pusat hatihan memandu di KM5 di Jalan Persisiran Pantai Bekenu Miri semalam berkata, latihan memandu di sini hanya terhad untuk enam jam sehari.

Katanya, pusat ini telah beoperasi semula pada 1 Jun lepas dan waktu operasi ialah dari jam 9 pagi hingga 3 petang.

“Setiap guru pelatih dan pelatih sebelum sesi latihan memandu mereka terpaksa melalui pemeriksaan kesihatan dan diambil bacaan suhu badan serta pendaftaran nama.

“Mereka juga diwajibkan memakai penutup mulut dan hidung selepas dan semasa berada di pusat latihan,” jelasnya.

Tambahnya, setiap kenderaan yang digunakan untuk latihan memandu di sini akan disembur bersih sebelum dan selepas digunakan.

“Selain itu, jika ada pendaftaran pemandu baharu dan kelas, pusat ini hanya menerima 20 pelatih baharu sahaja buat tempoh PKPB ini.

“Sebelum PKP, kita dapat menerima seramai 50 pelatih dalam satu kelas,” katanya.

See author's posts


ROTH tiup semangat anak seni

KUCHING: Projek muzik ‘Road To Our Heritage (ROTH)’ bersama kumpulan Estranged dan Stonebay sebagai pemangkin industri musik tanah air untuk bertahan walaupun berdepan dengan cabaran hebat akibat pandemik Covid-19.

Menteri Pelancongan, Kesenian dan Kebudayaan, Datuk Abdul Karim Rahman Hamzah berkata, projek ini adalah yang pertama dilakukan oleh Alena dan rakan-rakannya dari Sarawak dan Sabah.

Katanya, ia juga akan melibatkan tiga album muzik dan siri dokumentari TV yang akan ditayangkan di Radio Televisyen Malaysia (RTM) tidak lama lagi.

“Saya ingin memuji bakat Alena Murang yang akan menjayakan projek muzik ‘Road To Our Heritage (ROTH)” dengan rakannya dari kumpulan Estranged dan Stonebay kerana projek ini boleh meniup semangat kepada golongan penggiat seni di seluruh Sarawak dan di Malaysia agar bersifat kreatif dan inovatif dalam berkarya di masa norma baharu ini.

“Alena sekali lagi membuat kita bangga kerana memainkan peranannya dalam mempromosikan muzik tradisional asli dari kedua-dua negeri di Semenanjung Malaysia dengan produksi dijadualkan merangkumi sebanyak 14 pucuk dan meliputi perjalanan darat dengan jarak 1,000 kilometer.

“Antara ciri menarik projek ini ialah wawancara mendalam dengan pengrajin muzik kita sendiri yang akan membawa negeri Sarawak ke penemuan budaya tradisional tempatan dan juga menunjukkan tempat-tempat indah yang terdapat di Sarawak,” katanya menerusi hantaran di blog ybkarimsays.blogspot.com baru-baru ini.

Mengulas lanjut, beliau berkata, kerjasama mereka dengan rakan penyelidikan projek ROTH, Dr Nadia Widyawati Madzhi dari Fakulti Muzik di Universiti Teknologi MARA (UiTM) akan memastikan sejarah alat muzik tradisional dan pengeluarnya akan didokumentasikan dengan baik untuk rujukan dan arkib pendidikan masa depan.

“Kudos kepada Alena dan rakan-rakannya kerana menggunakan platform digital dalam mencari jalan keluar untuk memperluas pandangan mereka dan menghantar mesej kepada masyarakat mengenai perlunya melestarikan dan juga mempromosikan muzik tradisional asli termasuk pengrajin hebat yang membantu kita untuk memulihara warisan tidak ketara.

“Mereka juga turut menunjukkan kepada kita bahawa wabak ini tidak seharusnya menjadi batu penghalang bagi pemuzik berbakat tempatan untuk meneruskan semangat kreatif mereka dalam keadaan baru kerana ada keperluan bagi kita semua untuk mewujudkan ekosistem yang unik yang dapat menyumbang kepada pertumbuhan rumah kita bakat muzik yang berkembang,” katanya.

Oleh JEAKQLEYN YACHO

See author's posts


Daisy selamatkan Rayyan selepas 23 jam sesat dalam hutan

LUNDU: Ibu bapa kepada kanak-kanak berusia dua tahun, Muhammad Rayyan Bujang Abdul Qayyum, menarik nafas lega apabila anak mereka yang hilang hampir 24 jam di Kuari Batu Perigi, Sematan, berjaya dikesan oleh Daisy The Dog, seekor anjing pengesan (K9) pada 1.00 petang tadi.

Jurucakap Pasukan Gerakan Operasi (PGO) Jabatan Bomba dan Penyelamat Malaysia (JBPM) Sarawak menerusi satu hantaran memberitahu Rayyan berjaya ditemui hari ini iaitu hari kedua operasi mencari dan menyelamat (SAR) dilaksanakan.

“Kanak-kanak tersebut ditemui dalam keadaan sihat dan masih cergas walaupun terdapat sedikit calar pada bahagian badannya namun tiada luka yang parah.

“Pada 12.40 tengah hari, komander operasi maklum dalam radius 2000 meter dari PKB, pasukan penyelamat telah menjumpai selipar sebelah kiri bersaiz kanak-kanak tetapi masih menunggu pengesahan dari keluarga mangsa.

“Mangsa telah dijumpai dalam radius 2000 meter dari Pusat kawalan Bomba (PKB) oleh Unit K9 Bomba (Daisy) pada 1.00 petang. Mangsa seterusnya mangsa diserahkan kepada pihak keluarga untuk tindakan selanjutnya,” katanya.

Difahamkan, Daisy merupakan ‘hero’ yang berjaya menemukan Muhammad Rayyan dikendalikan oleh Dominic Bahong.

Sebelum ini, Muhammad Rayyan dilaporkan hilang setelah terakhir kali dilihat oleh ibu mangsa sedang bermain di luar kawasan pondok belakang rumah kongsi kuari.

Setelah menyedari mangsa tiada bersebelahan, usaha ibu mangsa memanggil serta bergegas mencari mangsa dengan bantuan suami dan beberapa pekerja sekitar kawasan namun masih gagal ditemui.

Oleh RYNNA SHA’ERRA

See author's posts


Bilangan penjawat awam kekal

SANDAKAN: Perdana Menteri Tan Sri Muhyiddin Yassin semalam memberi jaminan jumlah penjawat awam seramai 1.6 juta di seluruh negara tetap dikekalkan meskipun sistem kerajaan elektronik (e-kerajaan) dilaksanakan.

Beliau berkata ini kerana penjawat awam masih diperlukan untuk melakukan tugas-tugas lain bagi meningkatkan lagi keberkesanan penyampaian perkhidmatan, justeru tidak timbul isu pengurangan jumlah sedia ada.

“Sebagai contoh, sebelum ini ada tiga orang untuk satu tugas, tetapi apabila e-government (e-kerajaan) dilaksanakan, hanya seorang akan menjalankan tugas itu, manakala dua orang lagi boleh buat tugas yang lain,” katanya pada satu majlis perjumpaan bersama penjawat awam Sandakan di sini.

Menurut Muhyiddin, penggunaan teknologi sememangnya tidak boleh dielakkan, namun pada masa sama tenaga penjawat awam diperlukan untuk meningkatkan lagi produktiviti dan kualiti perkhidmatan.

Beliau berkata demikian ketika menjawab pertanyaan seorang penjawat awam yang ingin tahu sama ada bilangan tenaga kerja sektor  awam sedia ada akan dikurangkan jika sistem e-kerajaan dilaksanakan.

Muhyiddin bagaimanapun mengakui akan terdapat perubahan dalam tugas penjawat awam apabila sistem tersebut dilaksanakan, namun teknologi itu akan memberi nilai tambah kepada penyampaian perkhidmatan.

Katanya beliau juga berpuas hati dengan prestasi penjawat awam, namun yakin mutu dan prestasi dapat ditingkatkan lagi sejajar dengan perkembangan semasa.

Muhyiddin berada di Sabah dalam rangka lawatan rasmi dua hari bermula Sabtu lepas. — Bernama

See author's posts


Mydin perluas Menu Rahmah ke seluruh negara

KUALA LUMPUR: Mydin Mohamed Holdings Berhad (Mydin) komited memperluaskan Program Menu Rahmah ke semua cawangannya di seluruh negara.

Pengarah Urusan Mydin Datuk Ameer Ali Mydin berkata, meskipun harga kos bahan mentah di Sabah dan Sarawak lebih tinggi berbanding di semananjung, pihaknya tetap bertekad menawarkan menu makanan bawah RM5 di seluruh negara.

“Seperti yang kita maklum kos bahan mentah di Sabah dan Sarawak lebih mahal. Contohnya di Mydin Sandakan, harga bagi satu kilogram (kg) ayam mentah RM12 berbanding di semenanjung yang harganya RM9.40.

“Kita (Mydin) berjanji akan buat Menu Rahmah hari ini atau esok di Sandakan dan dua cawangan (Mydin) di Kuching, supaya pengguna di Sabah dan Sarawak tidak ketinggalan Menu Rahmah yang berharga RM4.90 itu,” katanya dalam Program Temubual Esklusif yang bertajuk ‘Inisiatif Menu Rahmah’ di Bernama Radio hari ini.

Selasa lepas, Menteri Perdagangan Dalam Negeri dan Kos Sara Hidup (KPDN) Datuk Seri Salahuddin Ayub melancarkan inisiatif Menu Rahmah yang meliputi makanan tengah hari dan malam masing-masing pada harga RM5 di hampir 15,000 premis makanan di seluruh negara.

Sementara itu Ameer Ali berkata seiring dengan program berkenaan, pihaknya turut menawarkan menu sarapan pagi dengan 10 variasi makanan dengan harga serendah RM2.50.

“Kita (Mydin) sekarang turut memperkenalkan menu sarapan pagi, pelanggan boleh memilih 10 variasi hidangan dengan harga RM2.50, malah kami turut mengekalkan rempah ratus yang digunakan supaya rasanya tetap sama, dan kita kena adil,” katanya.

Sementara itu, beliau berpandangan bahawa program berkenaan sesuai untuk dilaksanakan oleh peniaga gerai kecil memandangkan mereka mempunyai kos ‘overhead’ yang lebih rendah berbanding peniaga restoran.

“Sebagai contoh, Restoran India Muslim perlu membayar sewa sebanyak RM20,000, tetapi bagi peniaga gerai kecil mungkin hanya perlu bayar lesen atau sewa kepada Pihak Berkuasa Tempatan dan sebagainya dalam RM100 hingga RM200.

“Mengikut pengiraan, kos ayam mentah bagi satu kg bernilai RM9.40, jika dibahagikan kepada lapan bahagian akan menjadi RM2.25, nasi RM0.50, sayur RM0.50 dan teh O ais RM0.50 jadi semua sekali lebih kurang RM4. Kita jual dengan harga RM5, kita akan dapat untung 20 peratus,” katanya.

Selain itu, Ameer berkata pelaksanaan Menu Rahmah itu mampu memberi manfaat pemasaran di sesebuah syarikat di samping membantu meringankan beban rakyat. – Bernama

See author's posts


Pokok Letup-Letup untuk perubatan tradisional

Penggunaan tumbuh-tumbuhan dalam perubatan tradisonal bagi menyembuhkan penyakit dan penderitaan dengan konsep dan cara tersendiri.

Tumbuh-tumbuhan ubatan berpotensi dijadikan penawar untuk merawat pelbagai jenis penyakit dan sering digunakan dalam perawatan tradisional untuk penyakit dan kecederaan ringan.

Salah satu tumbuhan yang mampu mengubat penyakit ialah pokok letup-letup dan pokok ini merayap dan memanjat menggunakan sulur paut dan buahnya kecil sebesar guli berwarna hijau dan apabila masak bertukar menjadi kuning.

Pokok letup-letup adalah tumbuhan menjalar yang boleh dimakan (daun dan buah) selain mempunyai pelbagai khasiat kesihatan dan boleh mengubati pelbagai penyakit.

Pokok ini digunakan dalam perubatan tradisional untuk merawat pelbagai penyakit seperti batuk, merawat luka, asma, mengubati kencing manis,mengatasi darah tinggi dan sebagainya.

Sepasang suami isteri Fatimah Abdullah,63 dan Mathahir Nasir, 61, mengamalkan pokok letup letup sebagai perubatan tradisional untuk menyembuhkan penyakit yang mereka alami.

Bagi Fatimah Abdullah yang kurang selera makan dan sering mengelami kesakitan dalam badan dan selepas mengamalkan pokok ini ternyata berkesan.

Malah jelasnya selera makannya pula bertambah baik dan rasa sakit dalam badan sudah menghilang.

Sementara itu bagi suaminya Mahathir yang sebelum ini mengalami darah tinggi kini tekanan darahnya mulai menurun dengan mengamalkannya.

“Kami mengamalkan pokok letup-letup tersebut dengan memasak akar dan batangnya sekali bersama tiga ulas bawang putih dan sedikit kayu manis, dan dimasak dengan air sehingga mendidih,” kata Fatimah.

Katanya airnya diminum setiap pagi sebelum bersarapan dan  minum pada waktu malam atau empat kali sehari.

“ Jika kita mengamalkannya dan yakin dengan diri sendiri, insyallah penyakit yang kita alami dengan mengamalkan pokok letup-letup boleh menjadi penawar yang berkesan.

Oleh Jiku Juguong

See author's posts